JAKIM lancar kutipan derma bantu mangsa gempa bumi Turkiye dan Syria

0

BANGI, Jumaat –
Jabatan Kemajuan Islam Malaysia (JAKIM) akan melaksanakan kutipan derma sebagai bantuan kemanusiaan kepada mangsa-mangsa gempa bumi di Turkiye dan Syria di masjid di bawah seliaan JAKIM.

Menteri di Jabatan Perdana Menteri (Hal Ehwal Agama), Datuk Dr. Mohd Na’im Mokhtar berkata kutipan derma tersebut akan diadakan setiap hari Jumaat selama tiga minggu berturut-turut bermula hari ini.

Beliau berkata kutipan itu dibuat di tiga masjid sementara Jabatan Agama Islam Wilayah Persekutuan (JAWI) juga akan melaksanakan derma di masjid serta surau di seluruh Wilayah Persekutuan Kuala Lumpur, Putrajaya dan Labuan.

“JAKIM akan membuat kutipan di Masjid Negara, Masjid Putra dan Masjid Tuanku Mizan Zainal Abidin, Putrajaya manakala JAWI akan membuat kutipan derma di masjid dan surau.
Kita akan memulakan kutipan pada hari Jumaat selama 3 minggu berturut-turut,” katanya dalam sidang media selepas
merasmikan majlis Konvensyen Huffaz Profesional Peringkat Antarabangsa (InFAZ 2023) di Dewan Seri Sarjana, Universiti Tenaga Nasional (UNITEN) di Bangi, Selangor semalam.

Artikel berkaitan

Tak salah lantik ahli keluarga jika layak – Mufti Pulau Pinang

Harga Barang Dijangka Kembali Stabil Awal Tahun Depan – PM

Bekas Dekan Sebaran Am ITM, Dr Bukhori Ismail meninggal dunia

Seramai 39 cedera akibat mercun di Kelantan sejak 25 Mac

Rakyat Malaysia di Rusia, Armenia, Belarus dinasihat berwaspada

Menurut Mohd Na’im, wang sumbangan itu akan disalurkan kepada tabung rasmi yang diuruskan oleh kerajaan Malaysia.

Dalam pada itu, beliau turut mengharapkan semua umat Islam yang mengerjakan solat Jumaat di masjid-masjid untuk memberikan sumbangan mereka bagi membantu urusan menyelamat dan meringankan beban mangsa bencana di Turkiye dan Syria.

“Saya mengajak seluruh umat Islam khusus mereka yang hadir dalam mengerjakan solat Jumaat untuk sama-sama prihatin dan memberikan sumbangan sebanyak yang boleh ikut kemampuan masing-masing.

“Sumangan ini adalah bagi membantu saudara-saudara dan rakan-rakan kita yang terkena musibah earthquake atau pun gempa bumi di Turkiye dan juga Syria,” tambahnya.


‘Kami diserang oleh parti sendiri’ – KJ

0

Bangi, Jumaat –  Berikutan penjelasan yang diutarakan oleh Naib Presiden UMNO, Datuk Seri Ismail Sabri Sabri Yaacob, berhubung tekanan yang diterimanya ketika menjadi Perdana Menteri,   bekas Ketua Pemuda UMNO, Khairy Jamaluddin Abu Bakar turut mengakui mengalami tekanan yang sama.

Khairy Jamaluddin meninggalkan komen balas yang mendakwa beliau diserang oleh rakan partinya sendiri dalam Jemaah Menteri.

Penjelasan itu meraih perhatian oleh bekas Ketua Pemuda UMNO, Khairy Jamaluddin Abu Bakar. Apabila beliau meninggalkan komen balas pada hantaran yang dimuat naik oleh Ismail Sabri di dalam akaun Instagram rasmi beliau.

Artikel berkaitan

Pemilihan Putera, Puteri 2023, mampukah tarik penyokong muda kepada UMNO?

Bimbang sami import bawa ideologi Hindutva di Malaysia

MUDA tidak perlu minta maaf, UMNO tak tersinggung

Hasrat PH tawan Kedah tidak realistik – Penganalisis

Ezam, 3 calon PRM berentap di PRN DUN Selangor

Khairy mendakwa beliau turut diserang oleh rakan daripada partinya sendiri sewaktu berada dalam Jemaah Menteri.

Ismail Sabri menjelaskan ada laporan yang mengeluarkan kenyataan tidak tepat mengenai wawancaranya sebelum ini.

Terdahulu, Ismail Sabri bertindak memperbetulkan kembali kenyataan mengenai isu “dilanyak” oleh partinya dalam satu wawancara tempatan.

Dalam masa yang sama, Ismail turut menzahirkan rasa kekecewaan yang beliau tidak pernah kongsikan selama ini.

Tambah beliau, kenyataan yang dikeluarkan olehnya sewaktu menghadiri wawancara turut disalah lapor dan membawa interpretasi yang berbeza dari apa yang diucapkannya.


Kartunis Turki balas sindiran karikatur tidak berperikemanusiaan Charlie Hebdo

0

BANGI, Jumaat –
Jika semalam penghinaan dipamerkan kartunis kontroversi Perancis, Charlie Hebdo terhadap mangsa gempa bumi Turkiye dan  Syria melalui karikaturnya, k
ini tiba giliran kartunis Turkiye bangkit menyanggah hasil karya tidak manusiawi  Charlie.

Hey 4hlaksız
@Charlie_Hebdo_
 ! ✏ Öyle çizmeyecektiniz, Böyle çizecektiniz! ..Yineden ayağa kalkacağız 🇹🇷.. Bu güçlü millet
 kalkacak!
#deprem

#karikatür

#kahramanmaraş

#Gaziantep

#hatay

#malatya

#türkiye

@MevlutCavusoglu

@suleymansoylu

#suriye

#enkaz

#caricature

pic.twitter.com/8U1jGfcTrm

— Abrar Sabbah (@Abrar_Sabbah)
February 8, 2023

Penghinaan Charlie berkenaan dibalas dengan karya
karikatur Muslim yang bangkit melawan sikap tidak bertamadun karikatur dari Perancis itu.

Sikap kemanusiaan yang mendalamdan kebangkitan semula Turkiye diterjemahkan dengan bersenjatakan pena dan kepakaran Abrar Sabbah menangkis penghinaan Charlie.

Artikel berkaitan

Zeti nafi Najib rujuk derma kerabat Arab Saudi kepada BNM

Sekurang-kurangnya 40 terbunuh dalam nahas pesawat di Nepal

Beri alternatif jaga kebajikan guru KAFA

Bertindak segera, bukan sekadar retorik politik

Cukai Barangan Mewah dilaksana separuh kedua 2023

Abrar ‘mengajar’ pelukis karikatur majalah kontroversi berkenaan erti bagaimana warga Turki akan bangkit kembali dan mempertingkatkan sikap prihatin dan erti kemanusiaan terhadap kesukaran yang dihadapi orang lain.

Pada ciapan di twitternya Abrar berkata – “Wahai samseng Charlie Hebdo, kamu tidak sepatutnya melukis seperti itu. Kami akan berdiri semula. Warga yang perkasa ini akan bangkit kembali.!”

Charlie Hebdo menimbulkan kontroversi  pada Januari 2015 apabila menghina Nabi Muhammad SAW dengan melukis karikatur baginda.

Sementara itu bagi kejadian gempa di Turkiye dan Syria dia  menyatakan tidak perlu menggunakan kereta kebal menyindir keadaan terkini di lokasi gempa.

Malah Charlie juga menunjukkan sikap  tidak berperikemanusiaannya dengan sindiran usaha 24 jam mencari dan menyelamat mangsa gempa di bawah runtuhan.


Khairy mula tugas di Hot FM 15 Februari ini

0

BANGI, Khamis – Dari ahli politik ke penyampai radio.

Media Prima Audio (MPA) pada Khamis mengesahkan bekas Menteri Kesihatan, Khairy Jamaluddin akan bertugas sebagai penyampai di stesen radio Hot FM, mulai 15 Februari ini.

Memetik Berita Harian,
MPA dalam satu kenyataan berkata, Khairy akan mengendalikan segmen Bekpes Hot di stesen radio popular itu.

Pagi tadi, Khairy mengesahkan dirinya bakal menyertai Hot FM dalam temuramah melalui telefon pada segmen Bekpes Hot yang dikendalikan Johan, AG dan Datuk AC Mizal.

Artikel berkaitan

Saifuddin belum tengok surat RoS berhubung usul UMNO

Mahfuz Omar Pengerusi LPP, Faiz Fadzil pula di LKIM

Lelaki direman muat naik kenyataan berbaur ugutan, perkauman

Padah tukar eBelia kepada wang tunai, pelajar berputih mata

Aman Palestin sampaikan bantuan, redakan krisis kebuluran pelarian

Kenyataan MPA menyebut, minggu lalu, tawaran Hot FM kepada Khairy dibuat menerusi surat terbuka di Instagram Hot FM membabitkan jawatan sebagai penyampai radio yang akan bertugas setiap Isnin hingga Jumaat, jam 6 pagi hingga 10 pagi.

Ketua Pegawai Eksekutif MPA, Nazri Noran berkata, peluang menawarkan Khairy sebagai penyampai radio diambil Hot FM bagi memastikan pengisian dan kandungan segmen Bekpes Hot lebih segar dan relevan kepada pendengar.

Katanya, kehadiran Khairy akan memberi sesuatu yang berbeza kepada pendengar menerusi gandingan ahli politik, pelawak dan penyampai radio.

Tambahnya, pelantikan Khairy diharap memberi impak lebih baik kepada Hot FM sekaligus dapat menarik lebih ramai pendengar baharu.

Khairy sebelum ini dipecat dari UMNO dalam satu mesyuarat Majlis Kerja Tertinggi (MKT) parti itu.


Malaysia berjaya lahirkan 2,130 huffaz profesional di 8 IPT

0

BANGI, Jumaat –
Malaysia berjaya melahirkan sejumlah 2,130 huffaz profesional daripada lapan buah institusi pengajian tinggi (IPT) awam dan swasta yang menawarkan Program Pensijilan Tahfiz melalui Darul Quran yang dikendalikan oleh Jabatan Kemajuan Islam Malaysia (JAKIM) sejak tahun 2000 lalu.

Lapan IPT yang menawarkan program tahfiz tersebut antaranya Universiti Islam Antarabangsa Malaysia (UIAM), Universiti Tenaga Nasional (UNITEN), University of Cyberjaya, Politeknik Sultan Salahuddin Abdul Aziz Shah serta Politeknik Sultan Azlan Shah.

Menteri di Jabatan Perdana Menteri (Hal Ehwal Agama), Datuk Dr. Mohd Na’im Mokhtar menyeru semua pihak supaya berusaha melakukan anjakan dalam pemikiran dan amalan bagi mencapai matlamat untuk melahirkan huffaz profesional sejajar dengan agenda negara iaitu ‘Membangun Malaysia Madani’.

Artikel berkaitan

Satu kehilangan kepada badan kehakiman negara – Ketua Hakim Negara

Dr Mahathir dakwa UMNO sudah tidak wujud lagi

Kit Siang punca Melayu benci DAP

Kuala Lumpur mahu kesan penambakan kawasan Batu Puteh oleh Singapura diteliti

KJ jumpa PN minggu hadapan

Beliau berkata anjakan pemikiran itu perlu diterapkan oleh masyarakat Islam berasaskan kepada penghayatan serta pembudayaan al-Quran dalam semua bidang kehidupan dan
 kerajaan juga optimis untuk melahirkan
125,000 huffaz menjelang 2050 selaras dengan Dasar Pendidikan Tahfiz Negara (DPTN) dilancarkan pada 2018 lalu.

“S
aya menyeru kepada semua pihak agar dapat melakukan anjakan dalam pemikiran dan amalan ke arah mencapai matlamat melahirkan generasi huffaz profesional yang mampu menyumbang kepada negara berasaskan kepada penghayatan serta pembudayaan al-Quran dalam semua bidang kehidupan.

“
Kita juga perlu proaktif terhadap isu-isu semasa pendidikan tahfiz agar dapat terus memperkasakan kemenjadian dan kebolehpasaran para huffaz secara lebih efisien dan menyeluruh,” katanya dalam ucapan
perasmian majlis Konvensyen Huffaz Profesional Peringkat Antarabangsa (InFAZ 2023) di Dewan Seri Sarjana, Universiti Tenaga Nasional (UNITEN) di Bangi, Selangor semalam.

Hadir sama, Pengerusi Majlis Agama Islam Wilayah Persekutuan (MAIWP) dan Naib Canselor Universiti Tenaga Nasional (UNITEN), Professor Ir Dr Noor Azuan Abu Osman.

Sementara itu, penerima Ikon Huffaz Professional, Muhammad Zulfadhli Shahiran, 25 tahun berkata anugerah itu merupakan satu penghargaan besar daripada JAKIM terhadapnya dan beliau turut berterima kasih kepada pensyarah serta keluarga yang banyak mendorongnya.

Beliau berkata fokus dan pengurusan masa merupakan dua perkara yang diterapkan sepanjang pembelajarannya sebagai pelajar Ijazah Sarjana Muda Kejuruteraan Elektrik Kuasa dan Pensijilan Tahfiz Al-Quran JAKIM-UNITEN.

Muhammad Zulfadhli juga menggalakkan kepada para pelajar untuk mengikuti Program Pensijilan Tahfiz selain dan program profesional sebagai nilai tambah dalam diri mereka.

“Saya mengesyorkan kepada sesiapa sahaja yang berminat dengan program Huffaz profesional ni sebab yang pertama, kita dapat professional, engineering, IT dan sebagainya dan satu lagi kita dapat bidang al-Quran atau pun tahfiz,” katanya.


PEMUDAH ditambahbaik, Malaysia destinasi mesra perniagaan – Rafizi

0

Pentadbiran Kerajaan Campuran di bawah pimpinan Perdana Menteri Datuk Seri Anwar Ibrahim akan menambah baik platform Pasukan Petugas Khas Pemudahcara Perniagaan (PEMUDAH).

Menteri Ekonomi, Rafizi Ramli berkata platform itu bertujuan mempercepatkan prosess dan prosedur urusan perniagaan dan industri.

Rafizi berkata PEMUDAH akan dipengerusikan oleh beliau sebagai Menteri Ekonomi bersama Ketua Setiausaha Negara bagi mewakili pentadbiran kerajaan.

Tambah beliau, pelaksanaan PEMUDAH oleh kerajaan mensasarkan negara sebagai destinasi dan pasaran mesra perniagaan.

Artikel berkaitan

Anwar: The Untold Story filem mengingatkan kesakitan – PM

PRN Sarawak Ke-12 18 Disember Ini

UMNO Jumpa Perdana Menteri Untuk Awalkan PRU

Sindiket Kuota Umrah: SPRM tahan pengarah urusan agensi pelancongan

Subsidi menyeluruh dimansuh berperingkat kepada subsidi bersasar

“Struktur dan platform PEMUDAH sudah ada, kita akan bawa kembali dan selaraskan, tetapi proses itu akan berlaku di peringkat kerajaan, we will work with Ketua Setiausaha Negara (KSN) where we at”

Beliau berkata pada sidang media Sesi Kick-off Dialog Bersama Menteri Ekonomi : Pemerkasaan Industri Untuk Memacu Pertumbuhan Ekonomi Dalam Era Revolusi Perindustrian Keempat (4IR) di Pusat Pameran dan Perdagangan Antarabangsa Malaysia (MITEC) hari ini.

Kementerian Ekonomi juga akan memberi tumpuan untuk menghapuskan birokrasi pentadbiran untuk pemain Revolusi Industri Ke-4 (4IR) supaya mereka boleh merasai persekitaran yang lebih sihat untuk mengembangkan perniagaan.

Rafizi turut mengakui pasukan petugas itu berkesan namun mengalami kemerosotan.

Beliau berkata pasukan petugas itu juga perlu memanfaatkan platformnya untuk menjadikan Malaysia sebagai destinasi pelaburan yang lebih menarik susulan kebolehsenangan melakukan perniagaan.

PEMUDAH adalah inisiatif kerajaan yang ditubuhkan pada 2007 untuk memudahkan kerjasama sektor awam-swasta.


Penyelewengan Zakat MAINS, PDRM buka kertas siasatan

0

BANGI, Jumaat –  Polis mengesahkan membuka kertas siasatan dakwaan penyelewengan wang zakat membabitkan Majlis Agama Islam Negeri Sembilan (MAINS).

Ketua Polis Negeri Sembilan, Datuk Ahmad Dzaffir Mohd Yussof berkata, kes berkenaan masih dalam siasatan mengikut Seksyen 409 Kanun Keseksaan iaitu pecah amanah.

Sehubungan itu, beliau meminta orang ramai yang mempunyai maklumat boleh tampil salurkannya kepada polis untuk siasatan lanjut.

Memetik akhbar Sinar semalam penyaluran  maklumat boleh dilakukan melalui  talian hotline Ibu Pejabat Kontinjen Negeri Sembilan an 06-761 9999 atau mana-mana balai polis berhampiran.

Artikel berkaitan

Belanjawan 2023: Tak mampu selesai tekanan kos sara hidup penjawat awam – Cuepacs

Hina Nabi Muhammad SAW: Polis Siasat Isu Video Tular

Kadar pengangguran akan turun lagi tahun depan

Selangor sedia hadapi kenaikan bahan binaan 180 peratus

564 rakyat Malaysia mangsa tipu kerja di luar negara

Sebelum ini, tular di media sosial mengenai laporan pecah amanah wang kutipan zakat yang melibatkan jutaan ringgit.

Pihak terbabit mendakwa, SPRM telah menerima maklumat berhubung perkara itu, namun sehingga kini tiada sesiapa yang ditahan dan dipercayai disebabkan kerajaan Negeri Sembilan dan orang politik cuba melindungi apa sebenarnya yang berlaku.

Bagaimanapun, Pengerusi MAINS, Datuk Seri Dr Abdul Aziz Ab Kadir menafikan tohmahan dan fitnah yang disebarkan melalui media sosial berkenaan.

Beliau berkata, pihaknya telah membuat beberapa laporan polis terhadap pemilik media sosial terbabit susulan tohmahan dan fitnah yang disebarkan pada tahun 2019.

Abdul Aziz turut menyifatkan dakwaan pihak yang tidak bertanggungjawab dibuat berikutan mempunyai kepentingan peribadi.


Permohonan ahli BERSATU naik mendadak selepas PRU-15, ramai Melayu sokong

0

Bangi, Jumaat –
Pasca Pilihan Raya Umum ke -15 telah menyebabkan permohonan buat keahlian Parti Pribumi Bersatu Malaysia (BERSATU) meningkat secara mendadak.

Kenyataan itu diutarakan oleh Timbalan Presidennya, Datuk Seri Ahmad Faizal Azumu kepada Utusan Malaysia dan  turut menyifatkan tindakan gabungan parti itu bersama PAS iaitu menerusi Perikatan Nasional (PN) makin makin diterima oleh rakyat terutama dalam kalangan golongan Melayu itu sendiri.

Dalam pada itu, Faizal Azumu turut meramalkan momentum sokongan terhadap parti itu akan berterusan sehingga tibanya Pilihan Raya Negeri (PRN) di Kelantan, Terengganu, Selangor, Pulau Pinang dan Negeri Sembilan.

Tambah beliau, semakin parti itu ditekan, maka semakin banyak sokongan yang hadir, walau dengan apa  pun yang berlaku, dan sebab itu jumlah terhadap keahlian parti makin bertambah.

Artikel berkaitan

Kerajaan Perpaduan yang menerajui Malaysia kini dikuasai DAP – Abdul Hadi

Ahmad Maslan sebenarnya punca BN kalah PRU15 – Ismail Sabri

Nur Jazlan desak henti keluar kenyataan retorik, jaga hubungan baik BN-PH

UMNO bakal ditolak rakyat pada PRN, PRU akan datang – Annuar Musa

Khairy perlu lebih masa sebelum kembali ke arena politik

Sebelum ini, BERSATU telah dikenakan tindakan pembekuan terhadap akaun partinya oleh Suruhanjaya Pencegahan Rasuah  Malaysia (SPRM) untuk disiasat berhubung wang yang disyaki daripada hasil haram.

Namun, Presiden Bersatu, Tan Sri Muhyiddin Yassin memaklumkan pihaknya telah menghantar surat kepada SPRM untuk memohon agar pembekuan akaun parti itu dibatalkan dengan segera kerana mahu bersiap siaga untuk Pilihan Raya Negeri (PRN) yang akan datang.


Ribuan mangsa rugi puluhan juta terhadap skim pelaburan kutu ‘Sapiza’

0

BANGI, Jumaat –
Satu skim pelaburan kutu yang dikendalikan seorang wanita berusia 37 tahun dikenali sebagai ‘Sapiza’ dipercayai menjadi dalang penipuan skim terbabit sehingga memperdayakan ribuan mangsa di seluruh negara melibatkan kerugian didakwa puluhan juta ringgit.

Setiausaha Agung Pertubuhan Kemanusiaan Masyarakat Antarabangsa Malaysia (MHO), Datuk Hishamuddin Hashim berkata pihaknya menerima aduan daripada sekumpulan individu yang mendakwa telah ditipu dalam skim kutu itu.

“
Jadi, adalah satu individu atau pun satu entiti ni yang telah menjalankan satu program yang dipanggil ‘saving Sapiza’.

“
Program ‘saving Sapiza’ ini menawarkan kutu ekstra atau pun dia panggil ‘kutu ganti’ dan mendapat faedah tambahan sehingga mencecah 60%,” katanya dalam satu sidang media diadakan di ibu negara hari ini yang turut dihadiri Presiden Pertubuhan Keprihatinan Jenayah Komuniti Malaysia (MCCC), Tan Sri Musa Hassan.

Artikel berkaitan

Tun M kecewa pengundi tolak calon bersih, tidak bersalah

Rakyat Bergadai Nyawa, Politikus Rebut Kuasa? | Agenda Pertiwi

Tiga beradik perempuan maut terkena renjatan elektrik

Rosakkan harta sekolah, pelajar bakal jalani khidmat komuniti

Pasport Zahid dikembalikan petanda awal dibebaskan – Zamani

Tambah Hishamuddin, skim ini telah wujud sejak tahun 2015 dengan menggunakan platform WhatsApp, Instagram, Facebook dan Telegram yang bertapak di Johor tanpa bangunan syarikat menyebabkan kerugian setiap seorang antara RM7,000 sehingga RM200,000.

Menurut beliau, skim itu menyediakan beberapa pakej dan masa tertentu untuk tarikh pulangan wang modal serta menawarkan pembayaran ekstra sebanyak 60 peratus daripada jumlah pelaburan.

Jelas Hishamuddin, antara mangsa-mangsa yang telah diperdaya dengan skim ini adalah terdiri daripada penjawat awam, golongan profesional serta suri rumah.

Sehubungan itu, beliau menyeru Pusat Pencegahan Jenayah Kewangan Nasional (NFCC) dan polis untuk menyiasat kes berkenaan secara menyeluruh.

“Kami ingin merayu kepada agensi-agensi, pihak-pihak yang berkaitan seperti
 Pusat Pencegahan Jenayah Kewangan Nasional (NFCC) supaya siasatan dibuat menyeluruh tidak hanya diberikan kepada Suruhanjaya Syarikat Malaysia (SSM).

“Perkara ini juga perlu disiasat dibawah mengikut Seksyen 420 Kanun Keseksaan dan ia perlu dilakukan oleh pihak Polis Diraja Malaysia (PDRM),” katanya.


Kenderaan persendirian tidak perlu pamer cukai jalan bermula hari ini

0

BANGI, Jumaat – Berkuat kuasa hari ini  (10 Februari)  peruntukan di bawah Seksyen 20 Akta Pengangkutan Jalan 1987 (Akta 333) yang mengkehendaki setiap Lesen Kenderaan Motor,  LKM dilekatkan dan dipamerkan pada kenderaan tidak lagi dikuatkuasakan.

Menteri Pengangkutan, Anthonya Loke berkata rakyat di negara ini yang juga pemilik kenderaan kini  boleh menggunakan mod paparan LKM Digital (e-LKM) dan LMM Digital (e-LMM) melalui portal awam Jabatan Pengangkutan Jalan (JPJ) atau aplikasi telefon pintar MyJPJ yang dilaksanakan di bawah satu projek perintis secara dalaman.

Tambah beliau, ini selaras dengan pelaksanaan langkah digitalisasi dalam perkhidmatan teras JPJ, iaitu cukai jalan dan lesen memandu oleh Kementerian Pengangkutan.

Beliau berkata, selaras pengumuman pada pagi ini, peruntukan bawah Seksyen 20 Akta Pengangkutan Jalan 1987 (Akta 333) yang mengkehendaki setiap LKM dilekatkan dan dipamerkan pada kenderaan tidak lagi dikuatkuasakan bagi kategori pemilik bawah fasa pertama itu.

“Inisiatif ini akan dilaksanakan secara berperingkat, dengan fasa pertama membabitkan kenderaan persendirian individu, termasuk motosikal (warganegara), mengambil kira kesediaan sistem dan penerimaan awam terhadap pelaksanaannya sebelum kiasan pelaksanaannya ke fasa seterusnya,” katanya pada sidang media hari ini.

Loke pada 3 Januari lalu dalam kenyataan di Facebook mengenai pelekat cukai jalan yang dikatakan sering tertanggal menyatakan akan mengambil tindakan berhubung perkara itu.

Loke dilaporkan berkata, Jabatan Pengangkutan Jalan (JPJ) akan memberi fokus kepada pendigitalan sistem bagi menyelesaikan isu orang ramai terpaksa beratur panjang dan menunggu lama di kaunter ketika berurusan.

“Antara agenda utama JPJ tahun ini ialah melaksanakan
digitalisasi dalam perkhidmatan
 teras kepada rakyat seperti pelesenan kenderaan dan pemandu, selain memperkukuhkan penguatkuasaan undang-undang jalan raya,” katanya.

Beliau berkata, antara agenda utama kementerian adalah mempermudahkan urusan rakyat.

Sejak tahun lalu, pelekat cukai jalan menjadi perhatian orang ramai kerana didakwa tidak berkualiti kerana cepat rosak dan tidak tahan lama sekiranya ditanggalkan. Ia juga menjadi kabur dan kurang jelas sebelum cukai jalan itu tamat manakala sisa gam melekat pada cermin kereta apabila ditanggalkan.


UMNO sanjung tinggi tindakan tidak munasabah kerajaan campuran

0

BANGI, Jumaat –
Apa sahaja yang dibuat kerajaan akan disanjung mulia oleh UMNO walaupun perkara itu tidak munasabah.

Demikian yang dikatakan Bekas Perdana Menteri, Datuk Seri Ismail Sabri Yaakob menerusi hantaran Facebook hari ini sambil meluahkan rasa kecewa terhadap partinya itu.

Ahli parlimen Bera itu turut berkata, dalam barisan Kabinet Kerajaan Campuran ketika ini, hanya ada enam menteri dari UMNO termasuk seorang Timbalan Perdana Menteri.

Namun, UMNO menganggap ia pencapaian besar, sedangKAN KETIKA  Ismail menjadi Perdana Menteri ada 14 Menteri daripada Barisan Nasional.

Artikel berkaitan

Ab Rauf bakal menjadi Ketua Menteri Melaka?

Anwar angkat sumpah jawatan Perdana Menteri jam 5 petang

RM3.4 bilion tuntutan semula Wang Tidak Dituntut sehingga 31 Mei

Jawatan Presiden, Timbalan Presiden UMNO masih boleh dipertandingkan

Hapus judi, syabas Kedah! – Mufti Pulau Pinang

“Dulu saya sama-sama UMNO dikritik begitu teruk, kita dilanyak seperti kita ni pembangkang, UMNO seolah pembangkang waktu itu daripada Kerajaan saya perintah tetapi hari ini disanjung begitu mulia benda yang tak munasabah dilakukan oleh Kerajaan mereka yang mempertahankan. Saya aspek saya yang dipertahankan kalua kritik tu terlalu keras mungkin mereka boleh jadi perisai kepada saya tapi dulu mereka join sama untuk serang saya ,” katanya.

Bekas Perdana Menteri, Datuk Seri Ismail Sabri Yaakob meluahkan rasa kecewa terhadap partinya.

Malah, menurut Ismail beliau
 tidak pernah menunjukkan kekecewaan
 meskipun dilayan seperti pembangkang walaupun UMNO ada 42 kerusi di Parlimen.

Jelasnya, ketika menjadi Perdana Menteri, beliau dikritik begitu teruk oleh ahli partinya sendiri dan turut “dibantai’ dalam akhbar.

“Tetapi saya ditekan oleh UMNO sendiri seperti saya bukan Menteri UMNO setiap apa yang berlaku tekananya adalah terlalu kuat pada saya, cadangan yang bagus saya setuju, saya boleh kata kenapa tak gunakan saluran yang betul untuk diberi pandangan kepada parti mesyuarat MT setiap bulan beritahulah saya apa yang patu saya buat tak payah bantai saya dalam surat khabar ni dalam media secara terbuka serang saya.”

Beliau berkata demikian bagi
menjelaskan beberapa kekeliruan berkaitan laporan ‘UMNO dilanyak’ seperti diterbitkan dalam wawancara beliau bersama media sebelum ini.

Sebaliknya Naib Presiden UMNO itu berkata, perkara yang sebetulnya adalah mengenai kekecewaan yang tidak pernah ditunjukkan beliau selama ini.


Ahli Parlimen PH tidak sependapat pelantikan Duta Malaysia ke Amerika Syarikat

0

BANGI, Sabtu –  Dua Ahli Parlimen Pakatan Harapan (PH) tidak sependapat dalam isu pelantikan bekas ahli parlimen dari UMNO Datuk Seri Mohd Nazri Aziz sebagai duta ke Amerika Syarikat (AS).

Ahli Parlimen Pasir Gudang, Hassan Abdul Karim berkata jawatan duta perlu dikhaskan kepada diplomat yang mahir dalam hal ehwal antarabangsa.

Memetik Malaysiakini, Hassan berkata, negara mempunyai ramai diplomat lain yang berpengalaman dan sesuai untuk menggalas tanggungjawab tersebut.

“Kita ada ramai diplomat yang bagus dan berpengalaman yang sesuai untuk menjadi duta Malaysia ke AS.“Pelantikan diplomat sebagai duta bukan untuk kitar semula ahli politik,” / HASSAN ABDUL KARIM / Ahli Parlimen Pasir Gudang

Tambahnya, pemilihan duta Malaysia dari bekas menteri dan bekas ahli parlimen perlu dihentikan kerana ia bukan bertujuan mengitar semula ahli politik.

Artikel berkaitan

UMNO sudah biasa dengan perpecahan – Penganalisis

Pertikai Pulau Pinang dalam Perlembagaan akan dikenakan tindakan

Belanjawan 2023: Projek khusus tangani kesesakan jejas lokasi pelancongan

BN setuju pertahan Kerajaan Persekutuan

Jemaah Haji Kongsi Pengalaman Manis Setelah 2 Tahun Pandemik

Sementara itu, Ahli Parlimen Hulu Langat, Sany Hamzan berkata sebaliknya apabila tidak mempunyai sebarang masalah dengan pelantikan Nazri.

Katanya, Nazri bukan lagi seorang ahli politik dan bukan ahli parlimen untuk mana-mana kawasan.

“Saya tidak mempunyai sebarang isu (dengan pelantikan Nazri) kerana beliau bukan lagi ahli politik yang aktif dan bukan ahli parlimen untuk mana-mana kawasan,”/ SANY HAMZAN / Ahli Parlimen Hulu Langat

Ahli Parlimen Amanah itu berkata pengalaman Nazri dalam politik dan kerajaan berguna dalam membina hubungan baik dengan kerajaan AS.

Terdahulu, pelantikan Nazri bersama sembilan lagi individu untuk mengetuai misi diplomatik di luar negara diumumkan pada Khamis lalu oleh Kementerian Luar.


Anwar tidak pertimbang cadangan Ramasamy

0

BANGI, Sabtu –
Kerajaan tidak melihat isu dominasi kaum Melayu dalam sektor perkhidmatan awam sebagai satu masalah ketika ini.

Perdana Menteri, Datuk Seri Anwar Ibrahim berkata, beliau tidak akan mempertimbangkan cadangan Timbalan Ketua Menteri Pulau Pinang II, Dr P Ramasamy yang meminta kerajaan melakukan reformasi dalam sektor perkhidmatan awam b
agi tujuan reformasi sektor awam yang tidak hanya didominasi orang Melayu.

“Itu pandangan peribadi dia, kalau kita perlu timbang, kita akan timbang.

“Tapi itu pun bukan pandangan DAP, perkara ini kita tidak buka saluran untuk kita pertimbangkan kerana keadaan sekarang, saya tidak fikir itu satu masalah.

Artikel berkaitan

Negara selamat berbilion ringgit jika teguran Laporan Ketua Audit dibaiki

Tauliah mengajar: Tokoh agama, ulama patut diberi pengecualian

Pindaan Memansuhkan Hukuman Mati Mandatori Akan Dibentangkan Pada Oktober – Wan Junaidi

Kerajaan perlu contohi Kedah tamatkan operasi judi

Muhyiddin nafi ditahan, hanya beri keterangan di SPRM esok

“Tapi kita jangan melarang orang bercakap, memberi pandangan. Boleh (beri pandangan), tapi ia tidak mempengaruhi keputusan DAP dan tidak mempengaruhi keputusan kerajaan,” katanya ketika ditemui selepas majlis Skim Keselamatan Sosial Suri Rumah (SKSSR) dan Karnival Kerjaya MYFutureJobs 2023.

Anwar diminta mengulas kenyataan Ramasamy di Facebook rasminya yang menggesa perlaksanaan reformasi dalam sektor perkhidmatan awam yang didominasi kaum Melayu ketika ini.

Menerusi kenyataan berbahasa Inggeris itu, Pimpinan DAP Pulau Pinang tersebut menyatakan bahawa kenyataan lama yang memihak kepada penguasaan Melayu dalam perkhidmatan awam adalah untuk mengimbangi penguasaan ekonomi Cina oleh Dr Mahathir adalah tidak boleh dipakai lagi.

Justeru, Ramasamy menggesa Perdana Menteri untuk menyedari keperluan memecahkan dasar monopoli kaum tertentu semasa era kepimpinan Dr Mahathir Mohamad.


Bekas diplomat tidak setuju pelantikan Nazri Aziz

0

BANGI, Sabtu –  Perlantikan Duta Amerika Syarikat yang baharu, Datuk Seri Nazri Aziz juga turut mendapat
kritikan daripada orang ramai serta bekas diplomat.

Memetik Free Malaysia Today,
  bekas duta ke Belanda, Noor Farida Ariffin dan bekas pesuruhjaya tinggi Malaysia ke Kanada Dennis Ignatius menyifatkan pelantikan bekas ahli parlimen itu suatu yang  mengecewakan.

Katanya
 tidak adil bagi diplomat sedia ada apabila mereka dinafikan peluang dilantik untuk menjadi duta.

Kata beliau Perdana Menteri telah membuat pertimbangan yang buruk apabila menamakan Nazri sebagai duta kita ke AS.

Artikel berkaitan

“Keputusan SC Sangat Mengejutkan” – Gomez

Bas terbakar, 20 orang penumpang hampir maut

Selangor umum Isnin cuti peristiwa jika PH-BN menang pilihan raya

Mahkamah pulangkan pasport Syed Saddiq untuk sementara waktu

Undi tak percaya ke atas Presiden UMNO boleh dilakukan – Khaled Nordin

Pada 9 Februari lalu,  Yang di-Pertuan Agong berkenan mengurniakan watikah pelantikan kepada 10 Ketua Perwakilan Diplomatik Malaysia termasuk Mohamed Nazri sebagai Duta Besar Malaysia ke Amerika Syarikat.

Kementerian Luar Negeri dalam kenyataan berkata, Nazri yang juga graduan Lincoln’s Inn di United Kingdom dipilih kerana pengalaman luasnya sebagai anggota pentadbiran negara.

Pada Jun tahun lalu,
Nazri yang juga bekas Ahli Parlimen Padang Rengas menafikan beliau dilantik sebagai
Duta Besar Malaysia ke Amerika Syarikat.

Nazri memulakan karier politiknya pada tahun 1978 ketika berusia 24 tahun dan berpengalaman mengetuai Kementerian Pembangunan Usahawan dari 1999 hingga 2004, Menteri di Jabatan Perdana Menteri (Undang-undang dan Parlimen) (2004 hingga 2013) dan Menteri Pelancongan dan Kebudayaan (2013 hingga 2018).


Belanjawan 2023, isu Batu Puteh jadi tumpuan Mesyuarat ke-15 Parlimen

0

BANGI,  Sabtu –
Istiadat Pembukaan Mesyuarat Pertama Penggal Kedua Parlimen ke-15 yang berlangsung pada Isnin ini, bakal disempurnakan oleh Yang di-Pertuan Agong Al- Sultan Abdullah Ri’ayatuddin AL- Mustafa Billah Shah.

Berdasarkan takwim yang dimuatkan di laman web Parlimen, persidangan pada kali ini akan berlangsung selama 29 hari, yang tertumpu kepada perbahasan Titah Diraja bermula 13 Februari hingga 21 Februari.

Yang di-Pertuan Agong Al-Sultan Abdullah Ri’ayatuddin Al-Mustafa Billah Shah dijadualkan bakal menyempurnakan Istiadat Pembukaan Mesyuarat Pertama Penggal Kedua Parlimen ke 15 Isnin ini.

Selain itu, Yang di- Pertuan Agong Al-Sultan Abdullah Ri’ayatuddin Al-Mustafa Billah Shah dijadualkan bakal menyempurnakan Istiadat Pembukaan Mesyuarat Pertama Penggal Kedua Parlimen ke 15 Isnin ini.

Artikel berkaitan

I-Guru Cadang Tubuh Jawatankuasa Khas Perkasa Pendidikan

Tiada keperluan PRK DUN Gurun, pengosongan kerusi hampir tamat penggal

Calon BN akan guna logo dacing pada PRN enam negeri

Belanjawan 2023: Projek khusus tangani kesesakan jejas lokasi pelancongan

Tun Mahathir saman Anwar RM150 juta

Manakala buat pembentangan semula Rang Undang-Undang Perbekalan 2023 akan disampaikan oleh Datuk Seri Anwar Ibrahim merangkap Menteri Kewangan pada 24 Februari ini.

Dalam pada itu, mesyuarat persidangan parlimen itu juga akan menyentuh isu kertas putih berhubung perolehan dan kos pembelian vaksin Covid-19 yang dikatakan tidak mengikut prosedur sebelum ini.

Malah Kertas Putih mengenai kes Batu Puteh turut dibentangkan untuk tindakan susulan yang disediakan oleh Menteri di Jabatan Perdana Menteri (Undang-Undang dan Reformasi Institusi) Datuk Seri Azalina Othman Said.

Justeru, terdapat juga pembaharuan buat persidangan kali ini, iaitu sesi Soal Jawab Perdana Menteri pada setiap hari Selasa bermula 13 Februari ini.


DAP sombong, angkuh gesa pecahkan dominasi Melayu dalam kakitangan awam

0

BANGI, Sabtu – Gesaan DAP untuk memecahkan monopoli Melayu dalam sektor perkhidmatan awam disifatkan sebagai angkuh dan sombong.

Menurut Timbalan Pengerusi Gerakan Tanah Air (GTA) Aminuddin Yahaya, gesaan oleh pimpinan DAP Pulau Pinang, P. Ramasamy membuktikan ancaman terhadap Melayu adalah satu realiti bukan pembohongan.

“Apakah DAP akan hanya berpuas hati jika orang Melayu dan Bumiputera menjadi minoriti dalam perkhidmatan awam kerajaan? Padahal orang Melayu dan Bumiputera membentuk majoriti besar populasi penduduk Malaysia. Maka, tak pelik pun jika mereka juga majoriti dalam penjawat awam,” katanya dalam satu kenyataan di Facebook pada Jumaat.

Malah, tegas Aminuddin, puak-puak rasis itu juga berbangga apabila orang-orang bukan Melayu dan Bumiputera terutamanya orang Cina majoriti besarnya memilih untuk keluar dari landasan pendidikan arus perdana kebangsaan dan memilih UEC.

Artikel berkaitan

SD Sokong Anwar : Ahmad Maslan Tanta Siapa PM Sekarang?

Cukai Makmur Bantu Rakyat Hadapi Inflasi

Tiada protes tidak bermakna mogok doktor kontrak gagal

Beri ‘sedekah’ kepada pengundi tetap rasuah – Azam Baki

SPCAAM cadang pekerja bersara umur 65 tahun

Maka, jelasnya, tidak peliklah mereka ini tidak akan masuk perkhidmatan awam.

Dalam pada itu, Aminuddin mengulas kenyataan Premier Sarawak, Tan Sri Abang Johari Tun Openg bahawa majoriti orang Cina berkelulusan UEC tidak mahu bekerja dalam perkhidmatan awam kerana gaji rendah.

Ulasnya, orang Melayu dan bumiputera yang sering dikambing hitamkan boleh menerima dan redha dengan gaji rendah sedemikian.

“Amboi, selama ini orang Melayu dan Bumiputera yang sering di kambing hitam itu boleh sabar dan redha sahaja dengan gaji rendah sedemikian. Apabila nak fikir bangsa lain, barulah terkial-kial berfikir bab gaji rendah. Memang mabuk sungguh.

“Malang jugalah usaha beliau itu. Sudah iktiraf UEC pun mereka tak mahu bekerja dengan kerajaan negeri. Sampai kena gula-gulakan dengan gaji pula. Macam peribahasa “sudah dapat betis, nak peha”,” katanya.

Ramasamy yang juga Timbalan Ketua Menteri II Pulau Pinang, menggesa Perdana Menteri, Datuk Seri Anwar Ibrahim mereformasikan perkhidmatan awam yang didakwanya didominasi oleh orang Melayu dan dasar itu dilaksanakan pada era kepimpinan bekas Perdana Menteri, Tun Dr Mahathir Mohamad.

Katanya, hujah lama yang memihak kepada penguasaan orang Melayu dalam perkhidmatan awam untuk mengimbangi penguasaan ekonomi bangsa Cina, tidak lagi terpakai.


F-22 “Raptor” tembak jatuh sekali lagi objek misteri selepas belon pengintip China

0

BANGI, Sabu – Kira-kira seminggu selepas menembak jatuh belon pengintip China, pesawat pejuang F-22 “Raptor” Tentera Udara Amerika Syarikat telah dikerah sekali lagi untuk menembak jatuh satu lagi objek altitud tinggi “misteri” di ruang udara Alaska pula.

Pesawat pejuang generasi kelima itu melancarkan peluru berpandu udara-ke-udara AIM-9X untuk menembak jatuh objek tidak dikenali bersaiz sebuah kereta kecil yang berada pada ketinggian 40,000 kali.

Objek itu ditembak jatuh kerana ia membahayakan penerbangan awam.

Presiden Amerika Syarikat Jo Biden telah memberikan arahan supaya objek tidak dikenali itu ditembak jatuh oleh pesawat pejuang negara itu.

Selepas mengesan dan menjejaki objek tidak dikenali itu (Unidentified Flying Object – UFO), pihak North American Aerospace Defense Command (NORAD) telah mengerah pesawat pejuang F-35 untuk mengenalpasti objek terbabit sebelum F-22 menembaknya jatuh.

Detik-detik belon pengintip milik China ditembak jatuh oleh pesawat F-22 di luar pantai North Carolina minggu lepas.

Sementara itu jurucakap Jabatan Pertahanan Amerika Syarikat, Brig Jen Pat Ryder mengatakan bahawa objek altitude yang ditembak jatuh itu adalah berlainan daripada belon pengintip milik China yang ditembak jatuh di luar pantai North Carolina minggu lepas.

Pada ketika ini menurut beliau, pihaknya tidak mempunyai maklumat lanjut berkenaan kemampuan, tujuan atau milik siapa objek altitud tinggi yang ditembak jatuh di Alaska itu.

Bagaimanapun katanya, saiznya adalah bersamaan dengan sebuah kereta kecil.

Kejadian beberapa jam lepas di ruang udara Alaska itu merupakan insiden kali kedua selepas pesawat F-22 “Raptor” itu menembak jatuh belon pengintip milik China minggu lepas.

Dalam kejadian minggu lepas, pesawat pejuang F-22 yang  berpengkalan di Pangkalan Udara Langley telah melancarkan peluru berpandu udara-ke-udara AIM-9X terhadap belon pengintip milik China itu ketika ia berada pada ketinggian 56,000 kaki.

Belon pengintip milk China

Presiden Jo Biden dilapor mahukan belon pengintip itu ditembak jatuh lebih awal tetapi tindakan itu tidak dapat dilakukan kerana bimbang serpihan belon yang saiznya menyamai tiga buah bas akan mengancam kawasan penduduk.

Kehadiran belon “pengintip” itu telah meningkatkan ketegangan di antara Washington dan Beijing sehingga menyebabkan kunjungan Setiausaha Negara Amerika Syarikat Anthony Blinken ke China pada bulan ini dibatalkan.

Kementerian Luar China membidas tindakan Amerika Syarikat itu dan mengatakan bahawa ia akan menegakkan hak dan kepentingan syarikat pemilik belon itu untuk bertindak balas terhadap apa yang dilakukan oleh Washington.

Ia juga mengatakan bahawa tindakan menembak jatuh belon itu adalah keterlaluan dan melanggar norma antarabangsa. – DEFENCE SECURITY ASIA


Gempa Turkiye & Syria: Arkitek apartmen mewah ditahan selepas larikan diri

0

BANGI, Sabtu – Polis Turkiye pada Jumaat menahan seorang arkitek selepas apartmen mewah yang dibinanya runtuh dalam gempa bumi kuat Isnin lalu.

Mehmet Yasar Coskun ditahan di lapangan terbang Istanbul ketika cuba melarikan diri dari negara itu ke Montenegro.

Lapor Nexta TV, dia juga didakwa membawa wang yang tidak diketahui jumlahnya ketika ditahan.

The architect of the Renaissance Residential Complex (250 apartments) in Hatay Province, which completely collapsed in an earthquake, was detained at Istanbul airport.

Mehmet Yaşar Coskun was about to fly to Montenegro. He was carrying a huge amount of cash.
pic.twitter.com/0CEuboHRf4

— NEXTA (@nexta_tv)
February 10, 2023

Artikel berkaitan

Penganggur mengaku kelar ibu, adik berdepan hukuman penjara 80 tahun

Loh Siew Hong fail rayuan status Islam anak

Sekatan warga Palestin masuk Masjid Al-Aqsa dikecam

Selangor, Kuala Lumpur Catat Kes Luar Tabii Tertinggi

MRSM berbayar tidak guna wang kerajaan – Ahmad Zahid

Ronesans Residence, sebuah blok apartmen mewah di bandar Antakya, tumbang dalam insiden gempa pada Isnin sekali gus mencetuskan kemarahan orang ramai di media sosial.

Ia merupakan antara apartmen paling eksklusif di Antakya, mempunyai blok 12 tingkat seluas 10,500 meter persegi, dilengkapi 249 unit pangsapuri dengan antara dua dan lima bilik tidur setiap satu, kolam renang dan gelanggang sukan.

Ia turut diiklankan sebagai bangunan yang dibuat mengikut standard pembinaan tertinggi.

Dianggarkan 1,000 penghuni mendiami apartmen itu ketika ia tumbang.

Media Turkiye melaporkan, ramai mangsa masih terperangkap di bawah runtuhan blok dan usaha menyelamat masih diteruskan.

Bekas pemain bola sepak antarabangsa Ghana, Christian Atsu, bersama pengarah sukan kelab Hatayspor, Taner Savut dipercayai antara mangsa yang terperangkap di bawah runtuhan apartmen tersebut.

Gegaran 7.8 pada skala Richter dan gegaran susulan pada Isnin memusnahkan sebahagian besar tenggara Turkiye dan negara jiran Syria, mengorbankan lebih 23,000 orang.


Gempa Turkiye & Syria : White Helmets umum misi menyelamat mangsa terselamat berakhir

0

BANGI, Sabtu – Usaha mencari dan menyelamat mangsa gempa bumi yang masih bernyawa  di Syria semakin tipis.

Agensi kemanusiaan, The White Helmets  mengumumkan menamatkan operasi mencari dan menyelamat mangsa yang mungkin terselamat di kawasan yang dikawal puak pemberontak di utara dan barat laut negara itu.

Menerusi satu kenyataan, mereka terpaksa akur dan  percaya tiada lagi mangsa yang masih hidup setelah terperangkap di bawah runtuhan itu selepas 108 jam misi pencarian.

The bodies of two girls and a doctor with his family were recovered on the second day of the earthquake response, from the rubble of destruction in the city of Harem on February 7, on the second day of the
#earthquake
.
#Syria

pic.twitter.com/fQnj3m29c1

— The White Helmets (@SyriaCivilDef)
February 10, 2023

Artikel berkaitan

Rafizi cabar PN jadi pembangkang lebih bagus

Abu Zahar Serah Kedudukannya Kepada Agong

Perlu ada jabatan khas tangani isu dera kanak-kanak – Raja Zarith

PDRM nafi jadi dalang kegiatan seludup mercun

I-Guru gesa tindakan tegas kepada pelajar rosakkan harta benda sekolah

Pihaknya sebaliknya kini menumpukan kepada pencarian mayat mangsa yang berada di bawah runtuhan bangunan.

Katanya, sejak gempa bumi pada Isnin sehingga pengumuman tamat operasi mencari dan menyelamat, sejumlah 2,166 korban dicatatkan dengan lebih 2,950 mangsa yang cedera di seluruh kawasan dilanda gempa di utara dan barat laut Syria.

Menurut kenyataan itu lagi, kebanyakan mangsa korban di kawasan paling teruk terjejas, termasuk di bandar Jindires dan Haram di utara Syria, ialah wanita dan kanak-kanak.


Kementerian Kewangan tidak terima cadangan mohon KWSP – Ahmad Maslan

0

Bangi, Sabtu –
Timbalan Menteri Kementerian Kewangan memaklumkan, pihaknya tidak menerima sebarang cadangan mengenai isu pengeluaran Kumpulan Wang Simpanan Pekerja (KWSP) bersama kumpulan fokus sewaktu 12 sesi  dialog Belanjawan 2023 di kementerian itu.

Ahmad Maslan menjelaskan kerajaan bakal membawa kaedah yang lain bagi membantu rakyat dalam mengurangkan beban kos sara hidup yang semakin meningkat

Berikutan itu, Ahmad menegaskan bahawa, pengeluaran KWSP yang dikeluarkan oleh rakyat hanya berlaku sewaktu saat genting semasa penularan Covid-19 sahaja.

12 sesi dialog turut menglibatkan pelbagai pihak serta individu daripada pelbagai latar belakang bagi menganalisis belanjawan 2023 dan permohonan tambahan

Mengulas lanjut, Kementerian Kewangan telah melaksanakan 12 sesi dialog berhubung Belanjawan 2023 bagi menganalisis beberapa cadangan dan pandangan daripada pelbagai individu dan pertubuhan bukan kerajaan.

Dalam pada itu, Ahmad menjelaskan sesi dialog itu turut melibatkan jabatan, agensi kerajaan, ahli akademik dan badan bukan kerajaan (NGO) bagi meminta sebarang peruntukan tambahan buat Belanjawan 2023 itu nanti.

Artikel berkaitan

Pemandu tabur paku di jalan raya diburu polis

Kerajaan tidak cadang turunkan harga siling petrol, diesel

3 Dos Vaksin Sinovac Beri 94% Perlindungan Varian Omicron

32% Jumlah Pengundi Setakat Jam 11 Pagi

RM40,000 Elaun Pengerusi FGV Naik, Pengarah Dapat RM12,500 Sebulan

Bagaimanapun, beliau mendakwa sepanjang sesi itu berjalan, tiada sebarang cadangan yang meminta KWSP oleh pelbagai pihak yang hadir.

Tambah beliau, pihak berkenaan mungkin memahami bahawa pengeluaran KWSP pada ketika Covid-19, kerana mereka tidak boleh menjalankan perniagaan, tidak dapat bekerja dengan sempurna serta mempunyai masalah kewangan yang teruk, justeru kerajaan membenarkan pengeluaran KWSP ketika itu.

Jelasnya juga, jumlah caruman KWSP oleh bumiputera amat kecil, iaitu sebanyak 44 peratus pencarum mempunyai gaji kurang RM 2,000, sebulan, manakala 81 peratus pencarum mempunyai gaji kurang RM 5,000 sebulan.


Lantikan Nurul Izzah  walau tanpa gaji, tidak mengubah konsep Nepotisme

0

BANGI, Sabtu –
Pelantikan Nurul Izzah sebagai sebagai Penasihat Kanan bagi Ekonomi dan Kewangan tetap bersifat nepotisme walau apa pun penafian Perdana Menteri, Datuk Seri Anwar Ibrahim.

Presiden BERJASA, Zamani Ibrahim berkata, pelantikan Naib Presiden PKR itu sememangnya nepotisme, meskipun Anwar mendakwa jawatan itu diberikan tanpa gaji.

Dalam satu hantaran facebooknya,  Zamani berkata walaupun tidak menerima gaji, Anwar tidak boleh mengubah definisi nepotisme yang bermaksud mengutamakan kaum keluarga untuk pelantikan sesuatu jawatan.

Dibayar gaji atau tidak dibayar gaji itu bab lain. Jadi datuk seri anwar jangan lari daripada definisi itu. Selama ini, yang PKR  perjuangkan dan bising di luar sana tapi bila sampai masanya Datuk Seri Anwar  melantik anaknya sendiri. Bila macam itu,  beliau cuba lari daripada menafikan definisi nepotisme itu sendiri. Nepotisme bukan kepada gaji tapi keturunan kaum kerabat, cuba lihat definisi itu menyerahkan melantik dalam jawatan anak keluarga kita, cucu kita, itu Nepotisme.”

Zamani berkata, nepotisme bukan tertakluk kepada gaji, tetapi merujuk amalan mengutamakan keturunan dan kaum kerabat untuk lantikan jawatan tertentu.

Artikel berkaitan

Bomba Giat Cari Tujuh Mangsa Hilang Di Pahang

34 Ladang Khinzir Ditutup, Gagal Penuhi Syarat Pelesenan

Hanya Empat Kerusi Ditawarkan Untuk PAS

Motac cadang wajibkan syarikat pengendali umrah sedia perjanjian dengan jemaah

55 kawasan di wilayah Shah Alam, Klang alami gangguan bekalan air

Jelasnya, negara masih mempunyai ramai pakar ekonomi yang boleh ditempatkan untuk memegang jawatan tersebut dan tidak semestinya perlu melantik Nurul Izzah.

Terdahulu, Nurul Izzah mengesahkan pelantikannya itu dan memulakan perkhidmatan berkuat kuasa pada 3 Januari lalu.

Anwar memberitahu Nurul Izzah dilantik berdasarkan kelayakan kerana anaknya itu mempunyai ijazah pertama dalam bidang kejuruteraan.

Malah, katanya, Izzah turut memiliki ijazah kedua dalam dasar awam dan sosial dari Universiti Johns Hopkins, Amerika Syarikat selain bertujuan membantu beliau di Jabatan Perdana Menteri (JPM) serta Kementerian Kewangan (MOF).


Nazri Aziz dilantik duta Amerika Syarikat oleh kerajaan lalu – Perdana Menteri

0

BANGI, Sabtu –
Perdana Menteri, Datuk Seri Anwar Ibrahim memaklumkan bahawa pelantikan bekas Ahli Parlimen Padang Rengas, Datuk Seri Mohamed Nazri Abdul Aziz sebagai Duta Besar Malaysia ke Amerika Syarikat telah dilakukan oleh kerajaan lalu.

Jelasnya, pelantikan itu juga sudah disahkan oleh Amerika Syarikat, sekali gus menyebabkan pentadbiran beliau terpaksa meneruskan perlantikan itu kerana sebarang pembatalan akan menimbulkan pelbagai masalah lain.

“Kadang-kadang orang teguran dalam terburu-buru. Lantikan itu dibuat setahun yang lalu, mengambil masa enam bulan untuk Amerika Syarikat mengesahkan.

“Setelah disahkan saya ambil alih kerajaan. Saya hanya mohon kepada Yang di-Pertuan Agong untuk tangguh sedikit tentang watikah supaya saya susun dulu jemaah menteri. Saya harus maklumkan kepada jemaah menteri,” katanya.

Artikel berkaitan

Tidak rasmi : Noraini Ahmad pertahan jawatan Ketua Wanita UMNO

Takiyuddin dakwa surat RoS bercanggah dengan kenyataan Saifuddin

DUN Dudong Hangat Diperkatakan Menjelang Hari Mengundi

TH gesa 31,600 bakal haji segera jawab surat tawaran

Peraturan atau Akta untuk Orang Politik Seperti Penjawat Awam Yang Digantung Tugas

Beliau berkata demikian kepada pemberita semasa sidang akhbar selepas pelancaran Skim Keselamatan Sosial Suri Rumah dan Karnival Kerjaya MyFutureJobs 2023 yang diadakan di Kuala Lumpur pagi tadi.

Pada 9 Februari lalu, Yang di-Pertuan Agong berkenan mengurniakan watikah pelantikan kepada 10 Ketua Perwakilan Diplomatik Malaysia termasuk Mohamed Nazri sebagai Duta Besar Malaysia ke Amerika Syarikat.

Kementerian Luar Negeri dalam kenyataan berkata, Nazri yang juga graduan Lincoln’s Inn di United Kingdom dipilih kerana pengalaman luasnya sebagai anggota pentadbiran negara.

Justeru, Anwar menasihatkan agar pihak lain tidak membuat sebarang kenyataan terburu-buru dan bertanya terus kepada beliau mengenai isu tersebut.


P.Ramasamy gesa reformasi penjawat awam pecah monopoli kaum tertentu

0

BANGI, Sabtu – Menyifatkan perkhidmatan awam Malaysia sudah tepu dan perlu menjalani pembaharuan, Timbalan Ketua Menteri II  Pulau Pinang, P Ramasamy mahu reformasi penjawat awam dilakukan.

Ramasamy menggesa Perdana Menteri Datuk Seri Anwar Ibrahim memecahkan dasar monopoli kaum tertentu ketika era kepimpinan Tun Dr Mahathir Mohamad.

“Selepas lebih 60 tahun merdeka, perkhidmatan awam negara kebanyakannya terdiri daripada Bumiputera Melayu dari Semenanjung dengan penyertaan kecil Bumiputera bukan Islam dan bukan Melayu, termasuk Cina dan India.” – P Ramasamy /
Timbalan Ketua Menteri II Pulau Pinang.

Memetik Awani, Ramasamy berkata, perkhidmatan awam negara kebanyakan terdiri daripada Bumiputera Melayu dengan sedikit penyertaan bumiputera bukan islam dan bukan Melayu termasuk Cina dan India.

Setelah 60 tahun kemerdekaan dasar perkauman itu tidak boleh dipertahankan lagi, katanya dalam satu kenyataan hari ini.

Artikel berkaitan

Isu ayam dan telur, MAFS dapat markah tercorot

MB Perak dakwa videonya mengenai Tanah Rizab Melayu dimanipulasi

Mangsa Banjir Boleh Mohon Kelonggaran Bayaran Semula

Siti Bainun kena penjara 12 tahun

Angkuh vokalis The 1975 salahkan penganjur, mengapa undang dia?

Ramasamy juga tetap dengan pendirian menggesa Anwar secara perlahan reformasi perkhidmatan awam yang mencerminkan komposisi etnik negara.

Dia turut menegaskan penguasaan Melayu dalam perkhidmatan awam untuk mengimbangi penguasaan ekonomi Cina oleh Dr Mahathir tidak boleh digunapakai lagi.

Ramasamy dalam hantaran di Facebooknya, memetik kenyataan Premier Sarawak Abang Johari Openg dan jurucakap  kumpulan G25 Noor Faridah Mohd Ariffi yang menggesa supaya perkhidmatan awam dibuka kepada bukan Bumiputera di Sabah dan Sarawak termasuk kaum Cina.

Menurut pemimpin DAP itu, alasan orang bukan Melayu tidak melibatkan diri dari perkhidmatan awam kerana kekurangan prospek kenaikan pangkat adalah juga tidak benar.


PEJUANG tersasar daripada tujuan penubuhannya – Tun Mahathir

0

Bangi, Sabtu – Tun Dr Mahathir Mohamad bertindak keluar daripada Parti Pejuang Tanah Air (PEJUANG) selepas melihat aliran PEJUANG tersasar daripada tujuan sebenar penubuhannya.

Bekas Pengerusi PEJUANG itu memilih Gerakan Tanah Air (GTA) susulan parti berkenaan enggan bekerjasama dengan GTA dan sekaligus seperti menolak beliau yang juga Pengerusi Penaja GTA.

“PEJUANG tolak (untuk bekerjasama dengan) GTA, maknanya ia tolak saya sekalilah. Saya dalam GTA dan PEJUANG sejak dulu lagi. Namun aliran PEJUANG nampak sudah lain sikit kini, sebab itu saya letak jawatan.”

Memetik Berita Harian, Tun Mahathir berkata demikian pada Forum Usahawan Bumiputera, ‘Membina Daya Tahan Ekonomi Bumiputera dan Cabaran Masa Hadapan’ di Yayasan Kepimpinan Perdana, di Putrajaya, hari ini.

Semalam, media melaporkan Dr Mahathir mengumumkan beliau keluar PEJUANG bersama 12 lagi ahli lain.

Artikel berkaitan

Harga siling ayam, telur dimuktamad esok

PRN: Enam negeri masih kekal sepakat bubar DUN serentak

Kesihatan Ustaz Azhar Idrus semakin baik

Yayasan Maghfirah Puji Usaha Koordinasi Sukarelawan Di Selangor

SPRM geledah pejabat, kediaman Sivakumar

Menurut satu notis kepada Setiausaha Agung PEJUANG, Datuk Amiruddin Hamzah, keputusan itu dibuat berikutan tindakan parti berkenaan memutuskan hubungan dengan GTA.

Bekas Ahli Majlis Eksekutif Pusat PEJUANG, Armin Baniaz Pahamin pula dilaporkan berkata Dr Mahathir sangat sedih apabila parti berkenaan mahu bergabung dengan Pakatan Harapan (PH), walaupun idea berkenaan tidak selari dengan matlamat dan perjuangannya.

Mengulas lanjut, Dr Mahathir berkata, fokusnya kini ialah mengukuhkan GTA dan bersedia untuk menerima sesiapa saja yang bersih serta mempunyai ideologi sama untuk berjuang demi bangsa, negara dan agama.

PEJUANG ditubuhkan bekas Perdana Menteri itu pada Ogos 2020 sebelum beliau meletak jawatan sebagai Pengerusinya pada Disember tahun lalu.

Terdahulu, perwakilan PEJUANG mengumumkan tarik diri daripada GTA, pada mesyuarat agung kedua parti itu, 14 Januari lalu.

Pada Pilihan Raya Umum Ke-15 (PRU15), GTA yang bertanding menggunakan logo PEJUANG, gagal meraih sebarang kemenangan meskipun meletakkan calon di 125 kerusi.

Dr Mahathir sendiri kalah teruk dengan majoriti 13,518 undi di kerusi Parlimen Langkawi, malah beliau juga hilang wang deposit apabila sekadar meraih 4,566 undi.


Ramasamy bawa agenda ‘Malaysian Malaysia’ – BERJASA

0

BANGI, Sabtu –
Tindakan Timbalan Ketua Menteri II Pulau Pinang, P Ramasamy yang menggesa perkhidmatan awam Malaysia dibuka kepada bukan Bumiputera dianggap sebagai membawa satu agenda ‘Malaysian Malaysia’.

Presiden Barisan Jemaah Islamiah Se-Malaysia (BERJASA), Zamani Ibrahim berkata, jumlah pekerja awam yang mewakili setiap bangsa di sektor awam adalah memadai mengikut peratusan bangsa yang terdapat di Malaysia.

Bagi saya dia ( P Ramasamy) cuba membawa agenda malaysian malaysia itu. dia nak sama rata walaupun jumlah populasi penduduk india itu hanya 6.6 peratus.

“Bagi saya telah memadai jumalah 48,000 penjawat awam berbangsa India dalam sektor awam, ia menggambarkan negara kita berada di tahap amat meraikan dari sudut pelantikan penjawat awam dalam melihat perbezaan bangsa itu sendiri.

“Maksudnya sesuai lah 70 peratus Melayu mewakili lebih ramai berbanding 6.6 peratus bangsa India bersamaan lebih 40,000 orang dilantik, ini adil dan sesuai,” katanya dalam satu temu bual eksklusif bersama TV Pertiwi.

Artikel berkaitan

Cadangan stabilkan harga babi dibawa ke Kabinet esok

Lelaki hina Agong berkaitan pelantikan PM direman 3 hari

Gangguan bekalan air di 99 kawasan di Selangor pada Isnin

Sijil pentauliahan bukan penghalang aktiviti belajar agama

Perodua AXIA 2023 terima 20,100 tempahan

Dalam pada itu, Zamani juga menegaskan negara tidak pernah memisahkan kaum dalam melantik ataupun meletakkan syarat bagi menyertai sektor awam yang terdiri daripada bangsa Melayu.

Tambahnya, cuma syarat asas yang perlu ditepati adalah mendapat gred kredit dalam Bahasa Melayu seperti yang diperuntukkan syarat itu.

Mengulas lanjut, Presiden BERJASA itu turut meminta Ramasamy untuk melihat punca orang India tidak berminat bekerja di sektor penjawat awam dan bukannya mempertikaikan jurang ini.

“Saya menyeru atau menasihati Ramasamy bahawa beliau harus lihat apakah punca orang India tidak berminat untuk bekerja di sektor penjawat awam.

“Ia lebih kepada punca yang patut diatasi dan bukan angka perbezaan pekerja sektor awam antara kaum Melayu dan India.

“Mengapa orang India tidak berminat dengan sektor ini perlu dibaiki oleh Ramasamy sendiri sebagai pemimpin DAP yang telah menerajui kerajaan ketika ini,”

Sementara itu, Zamani turut mencadangkan sepatutnya Ramasamy perlu mengatasi masalah itu dengan memperbaiki Bahasa Melayu dan menghantar bangsa India ke sekolah kebangsaan Melayu.

Sebelum ini,
P Ramasamy menggesa kerajan supaya perkhidmatan awam Malaysia yang dianggapnya telah “kejang” (ossified) menjalani pembaharuan.


Tiada sekatan mana-mana kaum sertai pasukan beruniform, cuma kurang minat – Musa Hassan

0

BANGI, Sabtu – Tidak ada sekatan daripada kaum-kaum lain daripada memasuki pasukan beruniform di negara ini.

 Sebaliknya, perjawatan yang ditawarkan kurang mendapat sambutan daripada kaum selain Melayu.

Bekas Ketua Polis Negara, Tan Sri Musa Hassan berkata berdasarkan pengalamannya usaha telah dilakukan untuk menarik minat semua kaum menyertai pasukan polis.

Beliau pernah meminta bantuan parti politik untuk mempromosikan tawaran pekerjaan berkenaan untuk menarik minat kaum lain menyertai pasukan Sang Saka Biru namun tetap kurang mendapat sambutan.

Artikel berkaitan

DAP, UMNO bukan kahwin paksa – Anthony Loke

Peluang Khairy jadi MB lebih terbuka di Kelantan – Aminuddin

Calon PN di Terengganu, Kelantan guna logo PAS

Pemeriksaan kenderaan tidak lagi eksklusif kepada Puspakom

Pelancaran MEASAT – 3d Bantu Rapatkan Jurang Digital – PM

Katanya, bukan sahaja di peringkat jawatan Konstabel, tetapi apabila jawatan lebih tinggi seperti pangkat Inspektor yang diiklankan masih juga kurang permohonan daripada kaum lain yang diterima.

Tidak ada apa-apa sekatan daripada orang awam dan lain-lain kaum untuk memasuki pasukan polis atau beruniform yang lain. Walau bagaimanapun apabila kita sudah menguar-uarkan ambil intake terutama dari segi pangkat Konstabel, kita melihat tidak ramai kaum lain apply kerana berkemungkinan gajinya  rendah dan menganggap Konstabel ini peringkat paling bawah. Oleh kerana itu kaum lain tidak meminta jawatan itu. Namun saya minta juga kepada parti politik seperti MCA, MIC,  untuk membantu kaum lain memasuki polis tapi masih tiada sambutan.” – TAN SRI MUSA HASSAN / Bekas Ketua Polis Negara

Tan Sri Musa diminta mengulas mengenai dominasi kaum Melayu dan Bumiputera dalam perjawatan awam yang perlu dipecahkan, seperti dinyatakan oleh Timbalan Ketua Menteri II, Pulau Pinang, P.Ramasamy.

Katanya lagi  antara alasan diberikan ialah gaji yang rendah dan tidak berminat dengan perjawatan awam.

“Nombor satu mereka kata Konstabel ini  di
peringkat bawahan, mereka  tidak suka terima arahan, nombor dua gaji kecil dan ada sebilangan pula kata kerja polis the lowest punya pekerjaanlah jadi mereka sanggup kerja dengan swasta dan macam-macam lagi.”

Malah katanya, ada di antara pemohon yang bukan daripada kaum Melayu mempunyai semangat patriotik yang tinggi,  mereka sanggup menyertai  PDRM walaupun sudah mendapat gaji yang lumayan, antaranya yang sudah pun berkhidmat di negara jiran.

“
Ada satu masa dulu semasa saya jadi CPO Johor pembukaan berkaitan pegawai awam untuk masuk ke pasukan polis ada juga rakyat kita yang bekerja dengan polis Singapura.
Mereka datang untuk masuk polis kita. Saya tanya mengapa hendak masuk PDRM sebab Singapura gaji lebih tinggi. Mereka ini patriotik, kaun lain juga, mereka kata daripada bekerja di  negara orang baik kerja di negara sendiri. Jadi kita jangan buat perkara perkauman dalam hal ini. Kenyataan racist itu jika hendak katakan kaum lain tidak diterima  dengan pekerjaan dengan kerajaan ini.”

Malah katanya walaupun anggota dan pegawai berkhidmat dari peringkat bawah, peluang untuk kenaikan pangkat juga diberikan kepada semua anggota PDRM tanpa mengira kaum.

Beliau juga berharap  supaya ahli politik tidak menyebut tentang perkara ini yang boleh membawa kepada isu perkauman.


Tiada unsur diskriminasi penjawatan awam, hanya perspektif Ramasamy – Tun Faisal

0

BANGI, Sabtu –
Cadangan Timbalan Ketua Menteri II Pulau Pinang, P. Ramasamy untuk mereformasikan perkhidmatan awam yang kononnya didominasi kaum Melayu hanyalah suatu perspektif yang dari dahulu lagi tidak berubah.

Pengerusi Badan Perhubungan Muafakat Nasional Putrajaya, Datuk Tun Faisal Ismail Aziz berkata perkara itu hanya digambarkan dari sudut perkauman namun realitinya diskriminasi kaum itu tidak benar.

Dia melihat dari kaca mata perkauman bahawa seolah-olah ada halangan. Seolah-olah masyarakat bukan Melayu ini dianaktirikan, tidak dibenarkan bekerja dalam sektor perkhidmatan awam, tidak dibenarkan menjawat jawatan tinggi. Saya rasa itu perspektif yang salah dan ini memang perspektif DAP daripada dulu lagi. Cuba menggambarkan seolah-olah ada perbezaan dan diskriminasi dalam negara ini sedangkan benda itu tak wujud pun.”

Beliau berkata demikian ketika ditemui selepas menghadiri Majlis Kesyukuran Ahli Parlimen Putrajaya, Datuk Dr. Radzi Jidin yang turut dihadiri Pengerusi Perikatan Nasional, Tan Sri Muhyiddin Yassin dan Datuk Seri Azmin Ali.

Beliau yang juga bekas
Timbalan Ketua UMNO Putrajaya
 berkata cadangan untuk menyamaratakan kaum dalam penjawat awam dikatakan tidak logik kerana ia mengikut nisbah ketiga-tiga kaum di Malaysia juga tidak sama.

Artikel berkaitan

17 Premis Dinasihatkan Henti Operasi Sementara

Lima gabungan parti politik meterai perjanjian

Gempa Turkiye & Syria: Arkitek apartmen mewah ditahan selepas larikan diri

Agong seru pemimpin, rakyat teladani Tun Dr. Ismail

Anwar masih ada sokongan majoriti tanpa UMNO, BN

Tegas Tun Faisal, masyarakat bukan Melayu seperti kaum Cina dan India tidak pernah dihalang untuk menjawat jawatan dalam perkhidmatan awam bahkan ada penjawat tertinggi yang dilantik bukan daripada kalangan kaum Melayu.

Semalam, Timbalan Ketua Menteri II Pulau Pinang, P. Ramasamy menggesa kerajaan  pimpinan Perdana Menteri, Datuk Seri Anwar Ibrahim, melakukan reformasi dalam sektor perkhidmatan awam, supaya ia tidak lagi hanya didominasi oleh satu kaum.

Katanya, perdebatan bahawa penyertaan ramai orang Melayu dalam sektor awam, bagi mengimbangi dominasi kaum Cina dalam ekonomi seperti dinyatakan bekas Perdana Menteri, Tun Dr Mahathir Mohamad, tidak lagi boleh diguna pakai.


Tun Mahathir akan bertemu Annuar Musa, bincang bentuk kerjasama

0

BANGI, Sabtu –
Bekas Pengerusi Parti Pejuang Tanah Air (PEJUANG),  Tun Dr. Mahathir Mohamad akan bertemu dengan Presiden Muafakat Nasional (MN), Tan Sri Annuar Musa dalam masa terdekat.

Ahli Dewan Tertinggi MN, Datuk Seri Khairuddin Abu Hassan yang memaklumkan perkara itu berkata, pertemuan itu akan membincangkan membentuk kerjasama demi penyatuan orang-orang Melayu.

“Penerimaan terhadap MN cukup baik. Seperti kata beliau, sudah sampai masanya orang Melayu perlu duduk semeja untuk menganjurkan satu penyatuan dan perpaduan secara menyeluruh di negara kita,” katanya memetik KOSMO.

Tambahnya, Tun Mahathir memberi sokongan penuh kepada usaha Annuar dalam penubuhan MN yang merupakan pertubuhan bukan kerajaan (NGO) dalam usaha menyatupadukan semula orang Melayu di negara ini.

Artikel berkaitan

Penganjur akur arahan Polis batalkan program Thai Hot Guy

Rayuan Najib dapatkan dokumen bank didengar 16 Mac 2022

Agong seru pemimpin, rakyat teladani Tun Dr. Ismail

Barisan Exco Melaka baharu akan dibentuk dalam 48 jam

Esok hari terbaik usul undi tidak percaya pada PM

Khairuddin berkata demikian ketika ditemui pemberita selepas Wacana MN di Kompleks Yayasan Kemiskinan Kelantan (YKK), Padang Kala semalam.

Khairuddin yang juga Pengerusi GTA Wilayah Persekutuan berkata, antara perkara yang menarik minat Tun Mahathir bekerjasama dengan MN adalah wadah perjuangan yang selari.

Menurutnya, beliau melihat Tun Mahathir sanggup mengetepikan perbezaan pendapat dengan beberapa pemimpin termasuk Presiden Parti Pribumi Bersatu Malaysia (Bersatu), Tan Sri Muhyiddin Yassin demi penyatuan Melayu.


Azmin Ali umum rehat seketika daripada politik

0

BANGI, Ahad – Datuk Seri Mohamed Azmin Ali mengumumkan untuk berehat seketika daripada arena politik.

Menurut Ketua Penerangan Perikatan Nasional (PN) itu, beliau ingin mencari rentak baharu sebelum memutuskan langkah seterusnya.

Artikel berkaitan

PH-BN pertimbang fail petisyen pilihan raya bagi empat kerusi – Amirudin

Himpunan LGBT: Lapan lelaki disyaki pengikut ajaran sesat

ADUN Belantik rebah di bilik air rumah

Tiada sabotaj, letupan tragedi Double Six

KPM umum sekolah cuti khas Aidilfitri pada 19 April

“Kepada semua rakyat Malaysia. Ini adalah rehat seketika dalam arena politik saya untuk berkhidmat kepada rakyat.

“Namun begitu, tekad saya untuk berkhidmat kepada negara dan rakyat tidak akan putus,” katanya di Twitter hari ini.

Azmin yang juga Pengarah Pilihan Raya PN memenangi Parlimen Gombak pada 2008 atas tiket PKR.

Bagaimanapun, beliau memutuskan keluar PKR pada Februari 2020 bersama 10 Ahli Parlimen lain daripada parti itu, sekali gus turut menyumbang kepada kejatuhan kerajaan Pakatan Harapan (PH).

Pada Pilihan Raya Umum ke-15 (PRU15) tahun lepas, Presiden PKR, Datuk Seri Anwar Ibrahim meletakkan Menteri Besar Selangor, Datuk Seri Amirudin Shari menentang Azmin di Gombak bertujuan untuk merampas kembali kerusi ‘yang dilarikan’ Azmin.

Dalam pertembungan lima penjuru itu, Amirudin (PH-PKR) memperoleh 72,267 undi dengan majoriti 12,729 undi manakala Azmin (PN-Bersatu) mendapat 59,538 undi, Datuk Megat Zulkarnain Omardin (BN-UMNO) meraih 30,723 undi, Datuk Aziz Jamaludin Mhd Tahir (GTA-Pejuang) mendapat 2,223 undi dan Zulkifli Ahmad (Bebas) menerima 675 undi.

Pada PRU14, Mohamed Azmin yang bertanding atas tiket PKR, menang dengan majoriti 48,721 dengan menewaskan calon BN Datuk Abdul Rahim Kamarudin dan calon PAS Ir. Khairil Nizam.


Bersatu akui pelawa Khairy bertanding pada PRN Negeri Sembilan

0

BANGI, Ahad – Pelawaan parti gabungan Perikatan Nasional (PN) terhadap Khairy Jamaluddin untuk bertanding atas tiket PN pada Pilihan Raya Negeri (PRN) dibuat atas faktor kepemimpinan dan rekod perkhidmatannya yang baik.

Timbalan Presiden Bersatu, Datuk Seri Ahmad Faizal Azumu berkata, Khairy atau KJ adalah seorang pemimpin yang baik dan diterima sebahagian besar rakyat.

Katanya, bekas Ahli Parlimen Rembau itu menunjukkan prestasi yang cukup baik sebagai Menteri Kesihatan ketika negara berhadapan dengan waktu sukar akibat pandemik Covid-19.

“Selain itu, beliau (KJ) juga digambarkan oleh pelbagai parti politik sebagai seorang pemimpin berpotensi.

Artikel berkaitan

Pemilik Flat Kg Baru nafi Setuju Sebarang Tawaran Daripada Pemaju

PKR Tidak Akan Bekerjasama Lagi Dengan Azmin Ali

34 Ladang Khinzir Ditutup, Gagal Penuhi Syarat Pelesenan

Hujan Lebat Sebabkan Banjir Kilat Di Ampang

Thai Hot Guy : jijik, cemari kesucian Ramadan – BERJASA

“Justeru, kami (PN) amat mengalu-alukan untuk beliau bekerjasama dengan kami (dalam PRN) kerana yakin hasrat beliau untuk melawan kemungkaran dan memperbaiki sistem penyampaian dalam kerajaan negeri serta pusat itu selari dengan apa yang diperjuangkan dalam PN.

“Kami yakin inilah wadah perjuangan untuk beliau, namun apa juga keputusan yang beliau buat nanti, saya amat hormati sebagai seorang sahabat,” katanya selepas program Semarak Kebangkitan Rakyat PN Negeri Sembilan di Senawang petang tadi.

Turut hadir Pengerusi PN merangkap Pengerusi Badan Pimpinan Negeri (BPN) Bersatu Negeri Sembilan, Datuk Eddin Syazlee Shith; Setiausaha PN Negeri Sembilan, Nazree Yunus dan Pengerusi BPN Bersatu Johor, Datuk Dr Sahruddin Jamal.

Ahmad Faizal berkata demikian ketika diminta mengulas mengenai syor pelbagai pihak terutama kepemimpinan Bersatu supaya Khairy dicalonkan sebagai Menteri Besar Negeri Sembilan jika bekas Ketua Pemuda UMNO itu bersetuju bertanding atas tiket PN dan menang pada PRN negeri.

Pengerusi PN Perak itu mengakui terdapat perbincangan secara tidak rasmi dalam kalangan kepemimpinan gabungan itu mengenai cadangan untuk membawa Khairy bertanding atas tiket PN pada PRN akan datang, selepas pemecatannya daripada UMNO.

Baru-baru ini, Aminuddin mengesyorkan Khairy bertanding PRN di Kelantan kerana berpandangan peluangnya untuk menduduki kerusi Menteri Besar lebih cerah berbanding di Selangor atau Negeri Sembilan.


Gempa Bumi: 48 suspek ditahan curi, tipu mangsa

0

BANGI, Ahad – Pihak berkuasa Turkiye menahan 48 individu selepas disyaki mencuri atau cuba memperdayakan mangsa terkesan akibat gempa bumi dahsyat yang melanda negara itu.

Memetik laporan media tempatan, kesemua suspek berkenaan ditahan di lapan wilayah berasingan.

Operasi itu merupakan sebahagian siasatan terhadap jenayah tersebut selepas gempa bumi berukuran 7.8 magnitud melanda Turkiye, Isnin lalu.

Agensi berita Anadolu melaporkan, seramai 42 suspek ditahan di wilayah Hatay manakala enam lagi ditahan selepas cuba menipu mangsa di Gaziantep menerusi panggilan telefon.

Artikel berkaitan

Damsyik dibom Zionis Israel

Tiada rakyat Malaysia terjejas gempa di Syria

13 maut dalam tragedi gempa bumi di Afghanistan

Tumpahan Minyak, Peru Isytihar Darurat Alam Sekitar

Jacinda Ardern dilantik utusan khas tangani keganasan di New Zealand

Setakat ini, gempa bumi dan gempa susulan membunuh hampir 28,000 orang di Turkiye dan Syria.

Sebelum ini, Presiden Turkiye, Recep Tayyip Erdogan mengumumkan perintah darurat selama tiga bulan di 10 wilayah di tenggara Turkiye yang terjejas dengan bencana itu.

Menurut dekri yang disiarkan dalam warta rasmi kerajaan pada Sabtu, pihak pendakwa raya kini boleh menahan individu dengan tempoh tambahan tiga hari berbanding empat hari sebelum ini, di bawah perintah darurat itu.

Erdogan kelmarin berikrar untuk menangani jenayah berkenaan.

“Kita sudah mengumumkan perintah darurat.

“Ini bermakna bermula sekarang, mana-mana individu yang didapati terlibat dalam kecurian atau culik akan berdepan tindakan tegas daripada pihak berkuasa,” katanya ketika lawatan di wilayah terjejas di Diyarbakir. – Utusan


Gempa Bumi: Malaysia hantar 142 anggota, dua anjing k9 sertai SAR

0

BANGI, Ahad – Malaysia setakat ini telah menghantar 142 anggota penyelamat serta dua ekor anjing pengesan (K9) bagi menyertai misi mencari dan menyelamat (SAR) mangsa gempa bumi di Turkiye.

Wisma Putra dalam kenyataan hari ini memaklumkan anggota terbabit terdiri daripada Pasukan Mencari dan Menyelamat Khas Malaysia (SMART), Angkatan Tentera Malaysia (ATM), Jabatan Bomba dan Penyelamat Malaysia (JBPM), serta Angkatan Pertahanan Awam (APM) manakala serta K9 adalah milik JBPM.

“Hasil kerjasama rapat antara semua agensi kerajaan dengan perwakilan Malaysia di Ankara dan Istanbul, pasukan Malaysia yang diketuai Agensi Pengurusan Bencana Negara (NADMA) menjadi antara SAR terawal tiba di lokasi kejadian iaitu di Gaziantep.

“Pasukan penyelamat Malaysia juga merupakan pasukan SAR pertama dari negara ASEAN yang tiba di lokasi kejadian,” menurut kenyataan itu.

Artikel berkaitan

Israel lancar serangan terhadap Syria

70 buah rumah milik rakyat Palestin dirampas Israel

Israel lulus vaksin COVID-19 keempat untuk warga emas 60 tahun ke atas

Hong Kong Lupuskan Ribuan Hamster Cegah COVID-19

Israel terus menyerang Al-Aqsa pada penghujung Ramadan

Menurut Wisma Putra, antara kejayaan besar pasukan Malaysia adalah penemuan lima mangsa yang terselamat walaupun selepas lebih 129 jam (lima hari) kejadian gempa bumi berlaku.

Selain itu, Wisma Putra turut memaklumkan Malaysia telah membuka Hospital Medan Malaysia (HMM) kategori tiga di Celikhan, Adiyaman yang dikendalikan ATM.

Kenyataan itu menyebut, dua pesawat A400 milik Tentera Udara Diraja Malaysia tiba di Lapangan Terbang Antarabangsa Gaziantep pada Jumaat lepas, setelah melalui penerbangan selama 15 jam dengan membawa peralatan melebihi 30 tan serta 38 anggota teknikal.

“Tujuh puluh orang lagi iaitu anggota perubatan pelbagai pangkat daripada ATM berangkat melalui penerbangan Turkish Airlines pada 10 dan 11 Februari dengan membawa peralatan tambahan seberat 8.8 tan,” menurut kenyataan itu.

Wisma Putra memaklumkan tiga pegawai SMART telah diberi tugasan awal oleh Agensi Bencana Alam Turkiye untuk mengendalikan Reception Departure Centre (RDC) iaitu mengkoordinasi urusan kemasukan pasukan SAR dari negara lain di Lapangan Terbang Adana.

Penugasan di RDC adalah berdasarkan mekanisme dan garis panduan yang telah ditetapkan Kumpulan Penasihat Mencari dan Menyelamat Antarabangsa (INSARAG).

“Sebagai antara pasukan pertama yang tiba, pasukan bantuan Malaysia menjadi rujukan untuk membantu agensi bencana tuan rumah dan Pejabat Pertubuhan Bangsa Bersatu (PBB) untuk Hal Ehwal Kemanusiaan (UN OCHA) sebagai pegawai pengendali RDC sehingga diganti pasukan yang tiba kemudian,” menurut Wisma Putra.

Menurut kenyataan itu, berdasarkan maklum balas daripada pasukan Malaysia di Gaziantep, terdapat beberapa barangan yang amat diperlukan mangsa terselamat iaitu khemah musim sejuk, selimut tebal, pemanas, bilik mandi dan tandas mudah alih, beg tidur serta kontena untuk tempat tinggal sementara.

Rakyat Malaysia dialu-alukan untuk menyumbang menerusi Tabung Bencana Kementerian Luar Negeri dengan menyalurkan sumbangan ke akaun bank 1054 9000 0599, Affin Islamic Bank Berhad, cawangan Putrajaya.

Sumbangan yang dibuat layak untuk dituntut sebagai sumbangan pengecualian daripada cukai pendapatan di bawah Subseksyen 44(6) Akta Cukai Pendapatan (ACP) 1967.

Gempa bumi besar berukuran 7.8 pada skala Richter yang melanda selatan Turkiye dan barat laut Syria pada Isnin lepas meragut ribuan nyawa, dengan kesan gegaran turut dirasai di Cyprus dan Lubnan.

Angka kematian akibat gempa bumi di selatan Turkiye meningkat kepada sekurang-kurangnya 7,108 orang, manakala jumlah mangsa yang cedera 40,910 setakat ini. – Bernama


Gempa Bumi: Operasi hari ketujuh pasukan SAR negara cari mangsa hidup

0

BANGI, Ahad – Operasi mencari dan menyelamat (SAR) hari ke tujuh mangsa gempa bumi di Gaziantep, Turkiye diteruskan dengan keutamaan diberikan kepada aspek tinjauan di sekitar Nurdagi bagi mencari kawasan runtuhan yang dipercayai mempunyai mangsa yang masih hidup.

Pada pukul 9 pagi tadi (2 petang waktu Malaysia) pasukan peninjau MAS-01 SMART dan MAS-10 telah memulakan tinjauan mereka dengan bantuan dua pemandu arah dan dua penterjemah.

Kawasan tinjauan melibatkan tujuh tapak kerja di sektor empat Gaziantep meliputi kawasan bandar Nurdagi yang padat dengan bangunan komersial, hotel dan kompleks kediaman yang dianggarkan seluas kira-kira 20 kilometer.

Artikel berkaitan

Melayu bersama Islam akan menyelamatkan semua bangsa – Hadi Awang

Cuepacs gesa siasat dakwaan menteri buat ‘kecoh’ di KLIA

Nazri Aziz dilantik duta Amerika Syarikat oleh kerajaan lalu – Perdana Menteri

Kerajaan bincang syor caruman KWSP majikan dinaikkan 20 peratus

29 Kampung Melayu Dilenyapkan Di Pulau Pinang

Kawasan runtuhan di mana lima sekeluarga berjaya diselamatkan oleh pasukan SAR Malaysia pada Sabtu juga merupakan kawasan yang telah ditinjau dan diperiksa terlebih dahulu oleh pasukan peninjau.

Pemerhatian di sekitar kawasan itu mendapati cuaca di Nurdagi semakin sejuk dengan suhu  mencecah paras -10 darjah Celcius, pada awal pagi Ahad.

Suhu di Nurdagi yang mempunyai populasi seramai kira-kira 40,780 orang dijangka semakin menurun menjelang malam dan keadaan mula terdesak bagi mangsa-mangsa gempa bumi di kawasan terlibat.

Kehadiran anggota polis dan tentera yang lengkap bersenjata juga semakin ramai dan kerap melakukan rondaan di sekitar pusat operasi pasukan SAR antarabangsa termasuk berhampiran pusat operasi pasukan SAR negara yang terletak di Stadium Nurdagi.

Bangunan di sekeliling pusat operasi turut menempatkan tiga pusat bantuan untuk mangsa bencana gempa bumi dengan kemudahan makanan, minuman, pakaian dan selimut.

Sejak ketibaan petugas media di sini pada awal pagi Jumaat lepas, pergerakan mereka diperhatikan oleh anggota polis tempatan, malah mereka meminta untuk melihat gambar dan video yang diambil semasa membuat liputan operasi SAR pasukan penyelamat negara.

Bagaimanapun, tiada perkara buruk berlaku berikutan semua petugas media telah diberi penerangan terlebih dahulu oleh Komander Kontinjen, Mohd Khairul Jamil mengenai sensitiviti masyarakat di sini.

Gempa bumi besar berukuran 7.8 pada skala Richter yang melanda selatan Turkiye dan barat laut Syria pada Isnin lepas telah meragut lebih 24,000 nyawa. Kesan gegaran turut dirasai di Cyprus dan Lubnan.

Turkiye pada Selasa mengisytiharkan darurat selama tiga bulan di 10 wilayah iaitu Adana, Adiyaman, Diyarbakir, Gaziantep, Hatay, Kahramanmaras, Kilis, Malatya, Osmaniye dan Sanliurfa bagi memastikan misi SAR berjalan lancar. – Bernama


Gempa Bumi: Usaha menyelamat terganggu, kematian cecah 28,000 orang

0

BANGI, Ahad – Pasukan penyelamat di selatan Turkiye memberi amaran bahawa usaha mencari mangsa yang terselamat dalam kejadian gempa bumi dihalang oleh masalah keganasan, ketika angka kematian di Syria dan Turkiye melepasi 28,000 orang.

Penyelamat Jerman dan tentera Austria menghentikan operasi mencari akibat pertempuran antara kumpulan yang tidak dikenali.

Jurucakap tentera Austria, Leftenan Kolonel Pierre Kugelweis berkata, pertengkaran antara kumpulan di wilayah Hatay mengakibatkan berpuluh-puluh kakitangan dari Unit Bantuan Bencana Angkatan Austria mencari perlindungan di kem pangkalan dengan organisasi antarabangsa lain.

Seorang lelaki berusia 33 tahun  diselamatkan daripada runtuhan 132 jam selepas gempa bumi melanda Hatay, Turkiye.

Artikel berkaitan

Jokowi lawat Malaysia dua hari

Lagi provokasi bakar Al-Quran ketika umat Islam sambut Aidiladha

40 Negara desak Israel tarik balik sekatan atas Palestin

Kanak-kanak Syria kutip cebisan roti dan disimpan

Thailand Nilai Situasi Covid-19 Selepas Cuti Tahun Baharu

“Terdapat pencerobohan yang semakin meningkat antara puak di Turkiye. Peluang untuk menyelamatkan nyawa tidak mempunyai hubungan yang munasabah dengan risiko keselamatan,” kata Kugelweis.

Menurut Kementerian Pertahanan Austria, anggotanya meneruskan operasi menyelamatnya selepas tentera Turkiye melangkah masuk untuk menawarkan perlindungan.

Cawangan Jerman bagi kumpulan mencari dan menyelamat, Isar dan Agensi Bantuan Teknikal Persekutuan Jerman (TSW) juga menggantung operasi akibat kebimbangan keselamatan. – Agensi


Istanbul diramal lokasi gempa bumi kuat seterusnya

0

BANGI, Ahad – Sebahagian penduduk di Istanbul menzahirkan kebimbangan setelah bandar terbesar di Turkiye itu diramalkan bakal menjadi lokasi gempa kuat seterusnya.

“Kini kami sentiasa hidup dalam ketakutan,” kata Aysegul Rahvanci yang khuatir akan menerima nasib sama seperti penduduk di bahagian selatan Turkiye yang terjejas gempa.

Sementara itu, Profesor Geologi di Yildiz Technical University berkata, Istanbul sememangnya terdedah gempa kuat berdasarkan permodelan tertentu dan data sebelum ini.

Artikel berkaitan

Menteri Luar Turki selar pihak tutup mata, subahat bakar Quran

Pekerja Di UK Tidak Perlu Lagi Pakai Pelitup Muka

Selepas operasi besar-besaran rejim Israel lancar serangan udara ke Semenanjung Gaza

Dr Zakir Naik mungkin dihantar pulang ke India

Lebih 50 Orang Awam Dibunuh Tentera British Di Afghanistan

“Gegaran itu boleh terjadi pada bila-bila masa dan kami tidak terkejut jika ia benar-benar berlaku,” ujarnya.

Datuk Bandar Istanbul, Ekrem Imamoglu menerusi wawancara baru-baru ini menyatakan terdapat kira-kira 90,000 bangunan yang terdedah kepada gempa kuat di bandar berpopulasi kira-kira 20 juta penduduk itu.

“Kira-kira 170,000 struktur lain pula berada dalam senarai status risiko sederhana,” katanya yang merujuk kepada kajian dilakukan oleh Majlis Perbandaran.

Sejak Isnin lalu, sebanyak 2,356 gempa susulan telah direkodkan di Turkiye setelah gegaran berkekuatan 7.8 skala Richter menggegar selatan negara berkenaan.

Dalam perkembangan berkaitan, Pertubuhan Kesihatan Sedunia (WHO) memberi amaran hampir 26 juta penduduk terjejas gempa kuat di Turkiye dan Syria.

Bagi meringankan beban mangsa, agensi kesihatan antarabangsa itu bertindak melancarkan rayuan kilat untuk meminta bantuan dana segera berjumlah AS$42.8 juta (RM185.4 juta).

Menurut WHO, golongan yang amat memerlukan itu termasuk kira-kira 350,000 warga emas dan lebih 1.4 juta kanak-kanak di kedua-dua negara.

Difahamkan, agensi berkenaan telah menyalurkan AS$16 juta (RM69.3 juta) daripada dana kecemasan mereka untuk mangsa gempa tersebut. – SinarHarian


Jangan sokong dan beli produk dijual warga asing – DBKL

0

BANGI, Ahad – Dewan Bandaraya Kuala Lumpur (DBKL) mengingatkan orang awam agar tidak menyokong termasuk membeli barangan daripada aktiviti perniagaan warga asing.

Menurut DBKL, tindakan itu dapat mengurangkan permintaan terhadap aktiviti perniagaan  golongan tersebut.

Menerusi satu kenyataan di Facebook, dalam serbuan yang dilakukan DBKL, sembilan tindakan sita dan pindah barangan diambil terhadap penjaja sayur-sayuran serta buah-buahan yang dijalankan warga Myanmar.

Jelasnya, peniaga Myanmar tersebut adalah pemegang kad Suruhanjaya Tinggi Pertubuhan Bangsa-Bangsa Bersatu bagi Pelarian (UNHCR).

Artikel berkaitan

Hanya ada satu kem dalam UMNO – Ahmad Zahid

Majikan diharap beri elaun munasabah kepada pelajar latihan industri

Kajang Dinaiki Air Selepas Hujan Lebat

Ahmad Zahid sindir MB Terengganu bercuti ke luar negara

Kabinet Sabah akan dirombak dalam masa terdekat – Hajiji

Foto: Facebook DBKL

Bagaimanapun, DBKL tanpa kompromi tetap mengambil tindakan penguatkuasaan terhadap mana-mana individu yang memegang kad UNCHR termasuk etnik Rohingya yang menjalankan aktiviti perniagaan tanpa kebenaran.

Malah, jelas DBKL, pihaknya akan meneruskan tindakan penguatkuasaan terhadap aktiviti perniagaan dijalankan warga asing di sekitar Pasar Harian Selayang.

Foto: Facebook DBKL

Tindakan penguatkuasaan dilakukan di bawah Undang-Undang Kecil Pelesenan Penjaja (WPKL) 2016.

Kesemua barangan sita dipindahkan ke Stor Sitaan DBKL, Cheras untuk dokumentasi dan tindakan lanjut.


Lapan individu ditahan dalam skim ‘kutu Sapiza’

0

BANGI, Ahad – Polis Diraja Malaysia (PDRM) menahan lapan individu terdiri daripada enam wanita serta dua lelaki berusia antara 31 dan 37 tahun disyaki terlibat dalam skim
Sapiza Extra Saving
 sehingga memperdayakan ribuan mangsa di seluruh negara.

Setiausaha PDRM, Datuk Noorsiah Saaduddin berkata, penahanan termasuk dalang utama sindiket tersebut dibuat hasil satu serbuan di sekitar Kuala Lumpur, Terengganu, Perak dan Negeri Sembilan pada 27 Januari lalu.

Menurut beliau, pihaknya turut merampas sebuah kenderaan mewah, beberapa kad mesin juruwang automatik (ATM), telefon bimbit pelbagai jenama dan dokumen dipercayai digunakan dalam kegiatan tersebut.

“PDRM menerima 116 laporan di seluruh negara berhubung skim penipuan yang dikenali sebagai
Sapiza Saving Extra
 (SSE) melibatkan kerugian dianggar RM4.44 juta,” katanya.

Artikel berkaitan

Harga Ayam Cecah RM13.90 Sekilogram

Terpaksa Beli Juga Kerana Masih `Enak Dimakan Begitu Saja’

Amaran tsunami ditarik balik kesan gempa Maluku

Skandal 1MDB, SRC: SPRM tahan sekutu Jho Low di KLIA2

MAIS Rayu Kembalikan Status Islam 3 Kanak-kanak

Noorsiah berkata demikian menerusi satu kenyataan yang dimuat naik di Facebook PDRM hari ini turut menjelaskan, siasatan awal mendapati skim itu mula aktif sejak 2015 dengan menawarkan simpanan berasaskan ‘permainan kutu’.

“Namun, sejak Oktober 2022, pengendali skim simpanan ini didapati telah mula gagal melunaskan pembayaran keuntungan kepada peserta,” jelasnya.

Beliau berkata kes disiasat di bawah Seksyen 420 Kanun Keseksaan dan Akta Pencegahan Pengubahan Wang Haram dan Pencegahan Pembiayaan Keganasan 2001.

Sebelum ini, TV Pertiwi melaporkan satu skim pelaburan kutu yang dikendalikan seorang wanita berusia 37 tahun dikenali sebagai “Sapiza” dipercayai menjadi dalang penipuan skim terbabit sehingga memperdayakan ribuan mangsa melibatkan kerugian didakwa puluhan juta ringgit.

Setiausaha Agung Pertubuhan Kemanusiaan Masyarakat Antarabangsa Malaysia (MHO), Datuk Hishamuddin Hashim berkata pihaknya menerima aduan daripada sekumpulan individu yang mendakwa telah ditipu dalam skim kutu itu.


Nurul Izzah bukan lagi penasihat kewangan PM

0

BANGI, Ahad – Anak sulung Perdana Menteri, Nurul Izzah Anwar tidak lagi berkhidmat sebagai Penasihat Kanan Ekonomi dan Kewangan kepada bapanya, Datuk Seri Anwar Ibrahim.

Keputusan itu dibuat selepas bekas Ahli Parlimen Permatang Pauh yang juga Naib Presiden PKR tersebut diundang menyertai Sekretariat Jawatankuasa Penasihat bagi membantu usaha mereka dalam memperkukuh ekonomi negara dan rakyat.

Sekretariat itu diketuai Pengerusi Jawatankuasa Penasihat kepada Menteri Kewangan, Tan Sri Mohd Hassan Marican.

Artikel berkaitan

Direman 4 hari kerana hina Sultan Perak

Bukan Sahaja Mahkamah, Tetapi Menteri, Ahli Politik & Penguatkuasa – ISMA

BILIK GERAKAN PN DI TELOK MAS DITUTUP KERANA COVID-19, DIKOMPAUN RM10,000

Sultan Sharafuddin larang adakan aktiviti LGBT di Selangor

PN peroleh manfaat jika UMNO terus goyah

“Saya dengan rendah diri menerima tanggungjawab ini.

“Menerusi peranan baharu ini, saya tidak lagi berkhidmat sebagai Penasihat Kanan Ekonomi dan Kewangan kepada Perdana Menteri,” katanya dalam satu kenyataan pada Ahad.

Dalam pada itu, Nurul Izzah turut menzahirkan penghargaan atas setiap peluang untuk menyumbang kepada negara demi melakar masa depan yang lebih baik untuk Malaysia.

“Saya mengambil kesempatan ini bagi menzahirkan sepenuh penghargaan atas setiap sokongan dan dokongan yang diberikan, baik daripada orang ramai mahupun seluruh pasukan perkhidmatan awam dan komuniti kerajaan.

“Rakyat Malaysia secara keseluruhannya mengharapkan masa depan yang cemerlang dan penyatuan yang utuh dipimpin oleh Perdana Menteri bersama Kerajaan Perpaduan,” tambahnya.


Onn Hafiz calon paling layak Ketua Pemuda UMNO

0

BANGI, Ahad – Bekas Exco Pergerakan Pemuda UMNO, Datuk Muhamad Muqharabbin Mokhtarrudin menyifatkan Menteri Besar Johor, Datuk Onn Hafiz Ghazi sebagai calon paling sesuai bagi memegang tampuk kepimpinan Pemuda UMNO bagi penggal 2023-2026.

Beliau yang lebih dikenali sebagai Qobin berkata, Onn Hafiz yang mempunyai aura tersendiri dirasakan pemimpin muda yang sesuai selepas Shahril Sufian Hamdan yang digantung tanpa sebab.

“Bagi saya, untuk menjadi Ketua Pemuda UMNO, seseorang itu hendaklah mempunyai pendirian yang tegas dan tidak menjadi ‘Yes Man’ atau ‘Pak Turut’.

“Perlu berani menerajui parti, lantang bersuara, mampu berdebat dan menyampaikan ucapan di forum-forum antarabangsa.

Artikel berkaitan

Hentikan Bersubahat Dalam Penjualan Arak – ISMA

Ahmad Zahid dedah identiti 10 Ahli Parlimen BN sokong Muhyiddin jadi PM

Tunggu Surat Saman – Azam Baki

Telah Diperbetulkan Oleh Pihak Berkuasa Tempatan

Kabinet putuskan SOP pengembara China esok

“Perlu juga membawa sebuah perubahan dalam meremajakan parti agar parti ini kembali kuat dan diterima anak muda serta rakyat,” katanya dalam kenyataan hari ini.

Qobin yang juga Ketua Pemuda Cawangan Jalan Universiti Lembah Pantai, turut yakin Onn Hafiz mampu menerajui kepimpinan Pemuda nanti memandangkan pengalaman sebagai bekas Exco Pergerakan Pemuda UMNO semasa zaman Khairy Jamaluddin (menjadi Ketua Pemuda) selain mempunyai berpengalaman luas dalam mentadbir negeri dan negara.

“Jika UMNO ingin berubah, pemilihan kali inilah yang paling sesuai, bermula di peringkat cawangan, bahagian dan Pusat sebelum Pilihan Raya Negeri dan Pilihan Raya Umum ke-16 (PRU-16) nanti,” katanya.

Kenyataannya itu bagi mengulas desas desus berkait Onn Hafiz mungkin menjadi calon terbaru yang akan bertanding jawatan Ketua Pemuda UMNO dalam pemilihan Pemuda UMNO pada 11 Mac nanti, selepas calon popular sebelum ini Sharil Hamdan digantung selama enam tahun.


Petisyen BN ditolak, Che Alias kekal Ahli Parlimen Kemaman

0

BANGI, Ahad – Mahkamah Pilihan Raya Terengganu hari ini menolak petisyen yang dikemukakan Barisan Nasional (BN) dan mengekalkan kemenangan calon PAS, Che Alias Hamid di Parlimen Kemaman pada Pilihan Raya Umum ke-15 (PRU15).

Setiausaha Lajnah Undang-Undang dan Hak Asasi (Luham) PAS Pusat, Ahmad Lufti Awang dalam kenyataan hari ini berkata, Hakim Datuk Mohamad Abazafree Mohd Abbas turut memerintahkan pempetisyen, Wan Mohamad Hisham Wan Abdul Jalil membayar kos RM30,000 kepada Che Alias.

Beliau berkata, pada prosiding diadakan secara dalam talian menerusi aplikasi Zoom, Mohamad Abazafree memberitahu, mahkamah bersetuju dengan satu daripada empat isu bantahan awal yang dikemukakan peguam bela mewakili Che Alias, berkaitan fakta yang diplidkan untuk menyokong dakwaan sogokan dan rasuah pilihan raya yang terkandung dalam petisyen sebagai cacat, defektif dan tidak sah.

Katanya, hal ini kerana tujuh program rasmi yang dianjurkan Kerajaan Terengganu iaitu Bantuan i-Belia, i-Siswa dan sumbangan kepada orang kurang upaya (OKU) serta asnaf tidak mempunyai butiran rasuah atau sogokan, termasuk tiada maklumat penerima dan tiada fakta menunjukkan penerima juga adalah pengundi berdaftar.

Artikel berkaitan

RM40,000 Elaun Pengerusi FGV Naik, Pengarah Dapat RM12,500 Sebulan

Abdul Hadi masih belum dipanggil ke Bukit Aman

PACU, UKM meterai MoU bangunkan bidang keilmuan

Alasan Ketua Polis Negara tak logik – Hamzah

Ketua Hakim Negara terima ancaman bunuh

Bagaimanapun, mahkamah membenarkan Wan Mohamad Hisham mengemukakan rayuan kepada Mahkamah Persekutuan dalam tempoh 14 hari bermula hari ini.

Pada prosiding itu, Che Alias diwakili peguam Saifuddin Othman, Wan Rohimi Wan Daud dan Mohd Nasir Embong, manakala Wan Mohamad Hisham diwakili peguam Datuk Hafarizam Harun, Datuk Abu Bakar Isa Ramat, Amin Othman, Mohamed Baharudeendan dan Norhazira Abu Haiyan.


Pihak berkuasa Turkiye periksa lebih 100,000 bangunan

0

BANGI, Ahad – Hampir 8,000 bangunan dekat 10 wilayah di Turkiye rosak teruk selepas negara itu digegarkan dengan gempa bumi kuat sehingga strukturnya perlu segera dirobohkan, kata Kementerian Alam Sekitar, Perbandaran dan Perubahan Iklim hari ini.

Memetik kenyataan yang dilihat agensi berita Sputnik, sekitar 6,000 kakitangan kementerian terbabit ketika ini sedang menjalankan penilaian terhadap keadaan bangunan di wilayah yang teruk terjejas gempa.

“Setakat ini, kami sudah memeriksa 132,898 bangunan di 10 wilayah dan daripada jumlah itu, sejumlah 7,584 runtuh serta perlu dirobohkan segera manakala 12,617 bangunan tidak boleh diduduki lagi kerana rosak,” menurut kenyataan itu.

Lebih 31,000 bangunan hanya mengalami kerosakan kecil manakala struktur lebih 60,000 bangunan tidak dikesan akibat gempa.

Artikel berkaitan

Jokowi lawat Malaysia dua hari

Lagi Rumah Palestin Diroboh Pengganas Israel

Gempa Turkiye & Syria : White Helmets umum misi menyelamat mangsa terselamat berakhir

Penyiasat dedah penemuan baharu MH17 pada 8 Februari ini

Dr Zakir Naik mungkin dihantar pulang ke India

Menurut jangkaan kementerian, pemeriksaan merangkumi semua bangunan di 10 wilayah akan selesai dalam tempoh tiga hingga empat hari.

Isnin lalu, beberapa kawasan di Turkiye dan Syria dilanda gempa bumi kuat dan kesannya lebih 24,000 orang terbunuh termasuk meranapkan ribuan kediaman.

Menteri Kehakiman Turkiye, Bekir Bozday pada Rabu lalu memberi amaran tiada pihak akan terlepas daripada kecuaian sehingga mengakibatkan bangunan runtuh ketika gegaran berlaku.

Turkiye pernah dilanda gempa bumi kuat pada 1999, yang pada waktu itu meragut lebih 18,000 nyawa.

Rentetan tragedi itu, kerajaan menyemak semula peraturan yang mengawal pembinaan bangunan kediaman.

Pada 2007, kod untuk pembinaan rumah dikuat kuasa dengan mengambil kira keperluan menyemak semula peraturan yang mengawal pembinaan bangunan kediaman.

Pada tahun 2007, kod untuk pembinaan rumah diterima pakai dengan mengambil kira keperluan sejajar perlindungan gempa bumi. – Bernama


Menu Rahmah: Rakyat sambut baik tetapi peniaga terpaksa tanggung kos

0

BANGI, Ahad –
Inisiatif menu rahmah yang baru sahaja diperkenalkan oleh kerajaan mendapat sambutan menggalakkan daripada pelanggan.

Rata-rata pelanggan bersetuju dengan idea kerajaan untuk membantu rakyat dalam keadaan ekonomi negara yang semakin mencabar.

Hasil tinjauan
TV Pertiwi
 di sekitar Bandar Baru Bangi, Selangor mendapati, rata-rata pelanggan menyambut baik langkah kerajaan yang ingin membantu rakyat khususnya golongan yang kurang berkemampuan.

Seorang pelanggan kedai makan, Wasim Azizi berkata, inisiatif kerajaan merupakan langkah terbaik kerana mampu menyediakan hidangan set mampu milik yang berharga RM5 untuk membantu rakyat.

Artikel berkaitan

Ahmad Zahid arah bina jambatan Bailey di Selancar

Mata pelajaran Pendidikan Islam perlu dikaji semula – PM

Tiada rancangan mansuh hutang golongan B40, miskin

13 Ditahan Pandu Secara Mabuk Sekitar Ibu Negara

Permohonan Najib Tangguh Keputusan Rayuan SRC Ditolak

“Bagi saya, menu rahmah itu inisiatif yang baik oleh kerajaan  untuk masa sekarang kerana kos sara hidup semakin tinggi.

“Apabila kerajaan menyediakan langkah ini, rakyat mempunyai alternatif  untuk membeli hidangan set sepinggan RM5 iaitu harga mampu milik untuk semua golongan,” ujar Wasim.

Selain itu, seorang lagi pelanggan, Mohd Saidie Shafie berkata, set hidangan menu rahmah ini seharusnya terdiri daripada hidangan sajian lengkap.

“Untuk menu rahmah mestilah ada makanan yang berkhasiat juga c
ontohnya, karbohidrat.

“Mesti ada nasi, lauk-pauk dan sayur-sayuran bagi melengkapkan makanan seimbang tu,” kata Saidie ketika ditemu bual.

Sementara itu, terdapat sesetengah peniaga yang tidak bersetuju dengan perlaksanaan menu rahmah ini ekoran kos bahan mentah yang perlu ditanggung.

Peniaga, Safrina Luknan berkata,
buat masa ini kedainya tidak menyediakan menu rahmah kerana harga barang yang kian meningkat menyebabkan dia tidak mampu membuat hidangan itu.

“Buat masa ini, kami tidak buat menu rahmah kerana kos barang terlampau tinggi, jadi memang tak boleh nak buat la.

“Kalau kerajaan turunkan kos harga barang mentah insya-Allah setiap peniaga boleh buat menu rahmah sebab kalau dengan keadaan barang yang terlampau mahal memang kami peniaga tidak mampu ekoran kos terlampau tinggi,” katanya.

 Selain itu, Zuraida Ibrahim pula berkata, menu rahmah ini perlu penyediaan terlebih awal supaya pelanggan boleh memilih set menu rahmah yang telah tersedia.

“Kita nak buat menu rahmah ini kan barang smeua naik, susah sikit la…
boleh cuma kita kena ambilkan la baru boleh, kalau mcm ini kan susah,” ujar Zuraida semasa ditemui.


Ramasamy mulut celupar, abaikan dia – Ahmad Zahid

0

BANGI, Ahad – Timbalan Ketua Menteri Pulau Pinang II, Dr P Ramasamy disifatkan sebagai bermulut celupar selepas pemimpin DAP itu menggesa kerajaan menamatkan dominasi Melayu dalam sektor perkhidmatan awam.

Timbalan Perdana Menteri, Datuk Seri Dr Ahmad Zahid Hamidi menegaskan, tidak perlu melayan kenyataan tersebut kerana Ramasamy didakwa memang terkenal dengan keceluparannya.

“Dia adalah
loose canon
 (bermulut celupar), tidak perlu layan dia. Biar parti dia menyelesaikannya,” katanya.

Beliau berkata demikian pada sidang media selepas menghadiri rumusan bengkel dan hala tuju strategik Kementerian Kemajuan Desa dan Wilayah (KKDW) di Kuala Lumpur pagi tadi.

Artikel berkaitan

Tiada gelombang hijau di PRN enam negeri

Pemilik Flat Kg Baru nafi Setuju Sebarang Tawaran Daripada Pemaju

Ahmad Faizal umum tidak bertanding kerusi DUN

Terengganu akan jadi Kelantan kedua jika undi PAS – Ahmad Said

Kebakaran Jakel: Bomba fokus unsur sabotaj, sisa bara api

Malah, beliau yakin pimpinan tertinggi DAP akan menguruskan perkara itu dan menyerahkan sepenuhnya kepada mereka untuk memilih tindakan yang wajar terhadap Ramasamy.

Media sebelum ini melaporkan Ramasamy yang juga Ahli Dewan Undangan Negeri (ADUN) Perai menggesa Perdana Menteri, Datuk Seri Anwar Ibrahim untuk mereformasikan perkhidmatan awam yang didakwanya didominasi oleh orang Melayu dan dasar itu dilaksanakan pada era kepimpinan bekas Perdana Menteri, Tun Dr Mahathir Mohamad.

Bagaimanapun hari ini, Ramasamy mendakwa kenyataannya menerusi hantaran di laman Facebook yang meminta pembaharuan dalam sektor perkhidmatan awam negara diputar belit beberapa penerbitan.

Jelasnya, pandangan berkenaan perkhidmatan awam adalah pandangan peribadi dan tidak menggambarkan kedudukan parti atau pemimpinnya.


Sindiket Kuota Umrah: SPRM tahan pengarah urusan agensi pelancongan

0

BANGI, Ahad – Suruhanjaya Pencegahan Rasuah Malaysia (SPRM) menahan seorang lagi lelaki bagi membantu siasatan kerana disyaki terlibat dengan sindiket rasuah pengagihan kuota tiket penerbangan umrah.

SPRM pada Jumaat membongkar sindiket menentukan pengagihan kuota jumlah tempat duduk penerbangan bagi agensi pembekal perkhidmatan umrah dengan meminta rasuah kononnya berbentuk komisen serta menahan enam individu dalam operasi khas di empat negeri iaitu Wilayah Persekutuan Kuala Lumpur, Selangor, Johor dan Kedah pada 9 Feb lepas.

Menurut sumber SPRM, lelaki berusia 35 tahun itu yang juga seorang pengarah urusan agensi pelancongan di Selangor ditahan di Ibu Pejabat SPRM di sini pada 3.30 petang semalam ketika hadir memberi keterangan.

Sumber berkata, lelaki itu dipercayai memberi suapan kepada dua individu yang ditahan reman sebelum ini sebagai balasan membantu ejen agensi pelancongannya mendapatkan tiket penerbangan umrah.

Artikel berkaitan

Tidak wajar halang MB Kedah hadir majlis Kerajaan Persekutuan – Samsuri

Tian Chua Dakwa Bukan Proksi Azmin

Sesi Penamaan Calon Bermula Hari Ini

Tiada anak Melayu layak teraju Axiata? – PERKASA

Kempen ‘Sosial Media’ Belum Boleh Diterima Pengundi

“SPRM turut menyita wang tunai berjumlah kira-kira RM160,000, telefon mudah alih dan beberapa komputer riba yang digunakan lelaki terbabit. Proses pembekuan akaun-akaun tertentu terutamanya akaun pelaburan amanah saham yang melibatkan isteri, bekas isteri serta anak-anak mereka turut dijalankan,” kata sumber.

Menurut sumber, siasatan SPRM menjurus kepada salah laku jenayah rasuah dalam kalangan pegawai syarikat yang merupakan ejen tunggal kepada syarikat penerbangan luar negara.

Sumber berkata, siasatan awal mendapati tiada unsur salah laku oleh syarikat (ejen tunggal) itu, namun beberapa pegawainya telah memanipulasi penjualan tiket melalui ‘komisen’ yang diminta daripada syarikat pelancongan lain untuk kepentingan sendiri.

“Siasatan juga mendapati syarikat ejen tunggal ini telah menyempurnakan penjualan tiket berdasarkan kepada kuota yang dipersetujui dan ditetapkan oleh syarikat penerbangan luar negara berkaitan.

“Justeru, tiada timbul kebimbangan terhadap pengurangan jumlah kuota sedia ada yang diberikan oleh Kerajaan Arab Saudi kepada syarikat penerbangan luar negara tersebut kerana syarikat ejen tunggal sentiasa berjaya memenuhi kuota tiket seperti yang diperuntuk,” katanya.

Kata sumber, SPRM telah memanggil beberapa saksi dari syarikat berkaitan dan tidak menolak kemungkinan memanggil lebih ramai lagi bagi membantu siasatan.

Sumber berkatalagi, perintah reman empat hari terhadap lelaki itu telah dikeluarkan oleh Majistret Irza Zulaikha Rohanuddin hari ini.

Pengarah Kanan Bahagian Operasi Khas SPRM, Datuk Tan Kang Sai mengesahkan penahanan itu dan berkata, kes disiasat mengikut Seksyen 16 (a) Akta SPRM 2009. – Bernama


Tumpahan minyak diesel punca 4 LRA henti tugas sementara

0

BANGI, Ahad –
Aktiviti jentera berat dikenal pasti menjadi punca pencemaran bau di Loji Rawatan Air (LRA) Rantau Panjang yang menyebabkan tiga lagi loji iaitu LRA Sungai Selangor Fasa 1, LRA Sungai Selangor Fasa 2 dan LRA Sungai Selangor Fasa 3 dihentikan tugas sementara sejak malam tadi.

Exco Pelancongan, Alam Sekitar, Teknologi Hijau dan Hal Ehwal Orang Asli Selangor, Hee Loy Sian berkata, siasatan segera yang dibuat Lembaga Urus Air Selangor (LUAS) itu mendapati tumpahan minyak diesel dipercayai berlaku di jajaran Sungai Selangor.

Jelanya, tumpahan minyak diesel itu ditemukan
di tebing sungai berkenaan pada jarak sekitar 3 kilometer dari muka sauk LRA Rantau Panjang.

Loy Sian
turut memaklumkan, penutupan sementara muka sauk sekitar empat jam itu bertujuan untuk kawalan dan pencegahan bagi mengelakkan kesan pencemaran yang lebih teruk kepada sistem LRA.

Artikel berkaitan

Lim Kit Siang sindir gesaan Muhyiddin desak Anwar, Zahid berundur

Tiada Keperluan PRU-15 Buat Masa Ini – KJ

Peratusan keluar mengundi makin perlahan petang ini

Rosmah pula mohon dibebaskan selepas kes Ahmad Zahid

JPJ atasi isu pelekat cukai jalan tidak berkualiti

“LUAS mengambil langkah segera dengan meletakkan ‘
oil boom
‘ dan ‘
oil pad
‘ di kawasan tumpahan serta menaikkan ban di tebing sungai untuk mencegah tumpahan minyak tersebut daripada mengalir masuk ke dalam sungai.

“Dalam masa sama, pemilik jentera berat telah mengalihkan jentera itu dan melaksanakan kerja-kerja pembersihan berdasarkan arahan LUAS,” katanya.

Tambah beliau,
sumber air mentah telah disalurkan semula pada 1.30 pagi ke muka sauk LRA Rantau Panjang manakala 2.15 pagi tadi ke muka sauk LRA Sungai Selangor Fasa 1, Fasa 2 dan Fasa 3 setelah mencatatkan bacaan kosong ton sebanyak tiga kali berturut-turut.

Loy Sian berkata, siasatan lanjut sedang dilaksanakan untuk memastikan permasalahan ini diselesaikan sepenuhnya di lapangan sementara LUAS melakukan pensampelan bagi tujuan tindakan selanjutnya yang melibatkan perundangan.

Sementara itu, Pengurusan Air Selangor Sdn Bhd (Air Selangor) memaklumkan setakat jam 10 pagi tadi status pemulihan bekalan air telah mencapai 31 peratus dan empat loji tersebut telah
beroperasi sepenuhnya pagi tadi.

Air Selangor berkata, bekalan air terawat yang bersih dan selamat mula disalurkan secara berperingkat kepada premis pengguna bermula jam 6.30 pagi namun tempoh masa pemulihan bekalan air bergantung kepada lokasi dan jarak premis pengguna serta tekanan air pada sistem pengagihan bekalan air.